Γουρουνοπούλα-αριστούργημα: Ένα άκρως οικονομικό μαγαζί στο Κιάτο που πρέπει να γνωρίσειςΓουρουνοπούλα-αριστούργημα: Ένα άκρως οικονομικό μαγαζί στο Κιάτο που πρέπει να γνωρίσεις\nΓουρουνοπούλα-αριστούργημα: Ένα άκρως οικονομικό μαγαζί στο Κιάτο που πρέπει να γνωρίσεις\nΔεν θα πιστεύεις τι γεύθηκες και πόσο λίγο πλήρωσες\nΥπάρχουν κάποια μικρά μαγαζάκια που δεν πιάνει το μάτι σου, όμως αν τελικά τα ανακαλύψεις, μόνο χαρούμενος και κερδισμένος μπορείς να βγεις. Η ταβέρνα «Αγιάννης» που βρίσκεται 10 λεπτά μακριά από το Κιάτο είναι η επιτομή της τίμιας ταβέρνας στην οποία πρέπει βρεθείς αν αγαπάς το καλό κρέας και την υπέροχη σχέση ποιότητας-τιμής. Όταν λέμε σχέση ποιότητας-τιμής, εννοούμε πως και να θες να χαλάσεις πολλά λεφτά δεν θα τα καταφέρεις, αφού θα φας σαν βασιλιάς με 20 ευρώ πάνω κάτω, εσύ και το ταίρι σου. Αναφορικά με την ποιότητα, θα καταλάβεις σε τι αναφερόμαστε παρακάτω.\nΟ Αγιάννης είναι η κλασική μικρή ταβέρνα του χωριού, με τα γραφικά τραπεζάκια και τις μουριές που χαρίζουν φυσική σκιά. Οι επιλογές στο φαγητό δεν είναι πολλές, είναι όμως όλες όσες χρειάζεσαι, χωρίς τίποτα να περισσεύει από τον κατάλογο. Η ποιότητα των πρώτων υλών είναι αξεπέραστη, όλα είναι μαγειρεμένα από τη μητέρα του ιδιοκτήτη και τα λαχανικά είναι από τον κήπο της οικογένειας.\nΗ γουρνοπούλα είναι το σήμα κατατεθέν και ο κύριος λόγος για να βρεθείς εκεί, αφού έχει φαν από την Αθήνα που σπεύδουν να την απολαύσουν κάθε Κυριακή. Ενώ το κατσικάκι στη σούβλα αποτελεί τη δεύτερη πιο δημοφιλή επιλογή. Είτε αγαπάς τη γουρνοπούλα, είτε το κατσίκι στη σούβλα, εκεί θα βρεις τον προσωπικό σου Παράδεισο.\nΤις Κυριακές θα δοκιμάσεις κοντοσούβλι και κοκορέτσι, ενώ τα μεσημέρια θα έχεις την ευκαιρία να επιλέξεις πεντανόστιμα μαγειρευτά , σε περίπτωση που δεν είσαι λάτρης του ψητού. Τα καλαμάκια κοτόπουλο ή τα χοιρινά, το μπιφτέκι και η χοιρινή μπριζόλα φυσικά, δεν λείπουν φυσικά από το μενού.\nΜια βόλτα στον «Αγιάννη» είναι ιδανική για τα ερχόμενα σαββατοκύριακα, αφού η απόσταση από την Αθήνα είναι μόλις 1 ώρα. Σε αυτή την ταβέρνα θα ευχαριστηθείς ό,τι κι αν δοκιμάσεις, ενώ σίγουρα θα μπει στη λίστα των πιο τίμιων μαγαζιών που έχεις επισκεφτεί.\nΔιεύθυνση: 190 χλμ. Αθηνών-Πατρών,Κιάτο\nΠληροφορίες & Κρατήσεις: 2742 022388\nΘες να δοκιμάσεις το καλύτερo πιροσκί της Αθήνας; Βρήκαμε που πρέπει να πας!\nGodmama’s yard: Η αυλή του Περιστερίου που αξίζει να γίνει στέκι σου\nΒρήκαμε και σας παρουσιάζουμε το καλύτερο hot dog της πόλης


gunaika: ΜΗΠΩΣ ΥΠΟΦΕΡΕΤΕ ΑΠΟ ΤΟ ΣΥΝΔΡΟΜΟ ΤΗΣ ''ΒΑΡΕΜΑΡΑΣ''?\nΜΗΠΩΣ ΥΠΟΦΕΡΕΤΕ ΑΠΟ ΤΟ ΣΥΝΔΡΟΜΟ ΤΗΣ ''ΒΑΡΕΜΑΡΑΣ''?\nΤης ΛΙΖΑΣ ΒΑΡΒΟΓΛΗ\nΜέχρι τώρα στην επιστημονική κοινότητα ήταν γνωστό το σύνδρομο Burn out, ή, στα ελληνικά, το σύνδρομο της επαγγελματικής εξουθένωσης. Πρόσφατα οι γερμανοί συγγραφείς Philippe Rothlin και Peter R. Werder αναλύουν σε βιβλίο τους σχετικό με το μάνατζμεντ ένα νέο σύνδρομο αυτό που ονομάζεται «Boreout» και σχετίζεται με την επαγγελματική βαρεμάμα. Εάν εκτιμάται ότι πάσχετε από αυτό, κάντε το τεστ για να το διαπιστώσετε.\nΜάλιστα σύμφωνα με πρόσφατη επιστημονική μελέτη, το 1/3 από τους 10.000 ερωτηθέντες απάντησε ότι δεν έχει αρκετή πρόκληση και ερεθίσματα στη δουλειά του, με αποτέλεσμα να περνά κατά μέσο όρο 2 ώρες "σκοτώνοντας ώρα" σε άσχετες με τη δουλειά δραστηριότητες.\nΣτη συνέχεια αξιολόγησαν 100 μάνατζερς, τραπεζίτες, και υψηλόβαθμο προσωπικό σε εταιρείες δημοσίων σχέσεων και διαφήμισης, που υποτίθεται ότι δούλευαν σε περιβάλλον με ένταση και υψηλές προσδοκίες.\nΤο σύνδρομο της βαρεμάρας πρόκειται για τον αντίποδα της επαγγελματικής εξουθένωσης και προκαλείται από τη βαρεμάρα στο εργασιακό περιβάλλον.Εμπεριέχει 3 στοιχεία που εμφανίζονται σε μια μη ικανοποιητική εργασία:\n·Να μην υπάρχουν προκλήσεις\n·Έλλειψη ενδιαφέροντος για το αντικείμενο\nΥπολογίζεται ότι περίπου 15% υπαλλήλων γραφείου βρίσκονται στην οδό για το σύνδρομο της βαρεμάρας, διότι βρίσκονται σε κατάσταση έλλειψης εργασιακής πρόκλησης και ενδιαφέροντος.\nΠολλοί άνθρωποι απλώς βρίσκονται πίσω από ένα γραφείο παριστάνοντας ότι εργάζονται, όχι επειδή δε θέλουν οι ίδιοι να εργαστούν, αλλά επειδή το εργασιακό τους αντικείμενο δεν τους ενδιαφέρει, ή, ακόμα χειρότερα, δεν έχουν συγκεκριμένο αντικείμενο.\nΚάτι τέτοιο προκαλεί περισσότερο αρνητικό στρες από την υπερβολική εργασία.Το αποτέλεσμα είναι η δημιουργία σοβαρής, αν και κρυμμένης κατάθλιψης στο γραφείο.\nΣύμφωνα μάλιστα με τους συγγραφείς της έρευνας, είναι ευκολότερο να παραδεχτεί κανείς στον προϊστάμενό του κάποιο προσωπικό πρόβλημα παρά να ομολογήσει ότι δεν αξιοποιείται σωστά στον εργασιακό χώρο.\nΗ επαγγελματική εξουθένωση και το στρες θεωρούνται κοινωνικώς αποδεκτά προβλήματα, ενώ το να βαριέται κανείς έχει ιδιαίτερα αρνητική χροιά.\nΠώς δημιουργείται το σύνδρομο;\nΟ προϊστάμενος αρνείται να κατανείμει εργασιακά καθήκοντα, οι απογοητευμένοι υφιστάμενοί του ζητούν περισσότερα, αλλά αυτός τους εμπιστεύεται μόνο μικροπράγματα.\nΜετά από λίγο σταματάνε τις απαιτήσεις και απολαμβάνουν τον…ελεύθερο χρόνο που έχουν στο γραφείο, επιμηκύνοντας τα αδιάφορα καθήμοντά τους με κάθε τρόπο, ώστε να δείχνουν απασχολημένοι.\nΑλλά το να παριστάνει κανείς ότι εργάζεται είναι ψυχοφθόρο και σημαντική επιβάρυνση για την αυτοεκτίμηση του εργαζόμενου.Το αποτέλεσμα;\nΟ προϊστάμενος εμφανίζει το σύνδρομο της εξουθένωσης και οι υφιστάμενοι το σύνδρομο της βαρεμάρας!Παραδόξως, τα συμπτώματα είναι σχεδόν τα ίδια!\nΠολλοί, για να διαχειριστούν το σύνδρομο αυτό καταφεύγουν στη στρατηγική της ψευτο-αφοσίωσης, όπου θυσιάζουν τον ελεύθερο χρόνο τους μένοντας στο γραφείο –μη κάνοντας τίποτα- ώστε να τους βλέπει ο προϊστάμενος.\nΌμως αυτό δε μειώνει την προσωπική ματαίωση του εργαζόμενου.Μια άλλη επιβλαβής τακτική είναι όταν φεύγει κανείς στην ώρα του, παίρνοντας μαζί του το λάπτοπ ή τα χαρτιά του, δείχνοντας ότι η εργασία συνεχίζεται παρόλο που δεν κάθεται ως φυσική παρουσία στο γραφείο του –και παρόλο που δεν τα ανοίγει!.\nΚαθώς βαριέται ο εργαζόμενος, αρχίζει να μισεί τη δουλειά του και να βρίσκει τρικ για να περάσει η ώρα.\nΔιαπραγμετεύεται πίστωση χρόνου για να τελειώσει υποτιθέμενα δύσκολα έργα, περιμένει τη συνεργασία κάποιου άλλου, η οποία ξαφνικά γίνεται δυσβάσταχτη όταν αυτός λείψει, και ξαφνικά ο άλλος γίνεται αποδιοπομπαίος τράγος για το πρόβλημα του εργαζόμενου με σύνδρομο βαρεμάρας.\nΆλλες στρατηγικές αποφυγής βαρετής εργασίας αποτελούν ο ψευτο-στομαχόπονος, ώστε να πάει κανείς στην τουαλέτα να χαζέψει περιοδικά, το κάπνισμα (όταν επιτρέπεται μόνο σε ειδικούς χώρους), αλλά και οι νέες τεχνολογίες, που χαρίζουν χρόνο στον εργαζόμενο που βαριέται και δεν έχει τι να κάνει στο γραφείο.\nΈτσι, το κινητό, τα e-mail, διάφοροι διαδικτυακοί τόποι και δραστηριότητες (εφημερίδες, on-line παιχνίδια, αναζήτηση πληροφοριών, blogs) αποτελούν νέους τρόπους διάσπασης.Όμως, η ευχαρίστηση του ελεύθερου εργασιακού χρόνου σύντομα γίνεται μπούμερανγκ για τον εργαζόμενο και την ψυχική του υγεία.\nΗ λύση;Να ρισκάρει να μιλήσει κανείς στον προϊστέμενό του ή να ρισκάρει αλλαγή εργασίας!\nΜήπως τελικά υποφέρετε από το σύνδρομο της βαρεμάρας;\nΊσως…..αν απαντήσετε ‘ναι’ σε 4 ή περισσότερες από τις παρακάτω ερωτήσεις….\n1 Ασχολείστε με προσωπικές δραστηριότητες στην εργασία σας;\n2 Νιώθετε ότι δε σας αξιοποιούν σωστά ή βαριέστε;\n3 Παριστάνετε μερικές φορές ότι είστε απασχολημένος/η;\n4 Aισθάνεστε κουρασμένοι και απαθείς μετά τη δουλειά, ενώ δεν είχατε στρες στο γραφείο;\n5 Είστε δυσαρεστημένοι με τη δουλειά σας;\n6 Βρίσκετε ότι η δουλειά σας δεν έχει νόημα;\n7 Θα μπορούσατε να τελειώσετε τα καθήκοντά σας σε λιγότερη ώρα απ’ ότι τελικά σας παίρνει;\n8 Φοβάστε να αλλάξετε εργασία γιατί μπορεί να έχετε χαμηλότερο μισθό;\n9 Ασχολείστε πολύ με το προσωπικό σας e-mail την ώρα της εργασίας σας;\n10 Έχετε λίγο ή ελάχιστο ενδιαφέρον για τη δουλειά σας;\nΗ δρ Λίζα Βάρβογλη είναι Ρh.D. ψυχολόγος- ψυχοθεραπεύτρια, νευροψυχολόγος,επιστημονική συνεργάτιδα των Ηarvard University, Ιατρικής Σχολής Αθηνών και Νοσοκομείου Αγία Σοφία.\nΑναρτήθηκε από katia στις 12:41 π.μ.


τέχνες PLUS - Οι δεύτεροι ρόλοι που κλέβουν την παράσταση (Μέρος β’)\nΟι δεύτεροι ρόλοι που κλέβουν την παράσταση (Μέρος β’)\nΚείμενο: Γιώτα Δημητριάδη, Δημήτρης Χαλιώτης\nΤο πρώτο μέρος δεν ήταν αρκετό και στο δεύτερο σίγουρα δεν θα συμπεριληφθούν όλοι, καθώς ηθοποιοί που στέκονται δίπλα σε πρωταγωνιστές και πολλές φορές καταφέρνουν να κλέψουν ακόμα και την παράσταση ξεπηδούν συνεχώς στις αθηναϊκές σκηνές. Με πολλά ή λιγότερα χιλιόμετρα στη θεατρική τους καριέρα, ξεχωρίσαμε ορισμένους που θεωρούμε πως δικαίως μας κέντρισαν την προσοχή.\nΜαρία Διακοπαναγιώτου, «Αυτή η νύχτα μένει» (Τεχνόπολις)\nΑν μιλούσαμε με όρους πίστας, θα ήταν το «πρώτο όνομα», παρόλο που υποδύεται ένα δεύτερο ρόλο στη θεατρική διασκευή του «Αυτή η νύχτα μένει» που σκηνοθετεί η Κίρκη Καραλή. Η εκρηκτικά ταλαντούχα Μαρία Διακοπαναγιώτου μοιάζει να ήρθε κατευθείαν από τα μπουζούκια της αθάνατης ελληνικής επαρχίας των 80s. Φωνή, παρουσία, στάση σώματος, τρόπος έκφρασης, το λαϊκό αντικατοπτρίζεται με απόλυτο τρόπο πάνω της. Η ερμηνεία της είναι απολαυστική. Είναι αδύνατο να μην την ξεχωρίσεις.\nΝάνσυ Μπούκλη, «Επικίνδυνες σχέσεις» (Θέατρο Άλμα)\nΣτη σκηνή του Θεάτρου Άλμα βρίσκουμε τον Γιώργο Κιμούλη στο γνωστό και προκλητικό έργο του Πιερ Σοντερλό ντε Λακλό «Επικίνδυνες σχέσεις». Πρόκειται για ένα μυθιστόρημα σε μορφή επιστολών, το οποίο εκδόθηκε το 1782, γνώρισε τεράστια επιτυχία και απαγορεύτηκε το 1825, επί κυβερνήσεως Καρόλου Ι΄, ως «επικίνδυνο». Παράλληλα απαγορεύτηκαν τα έργα του Βολταίρου, του Μοντεσκιέ, του Ρουσό και του Μπομαρσέ. Η απαγόρευσή του ίσχυσε ουσιαστικά καθ’ όλη τη διάρκεια του 19ου αιώνα.\nΟ ίδιος ο σκηνοθέτης κρατά τον πρωταγωνιστικό ρόλο του υποκόμη Βαλμόν, του τρελού καρδιοκατακτητή που έχει ως στόχο της ζωής του να παίζει με τις γυναίκες. Ένα από τα θύματά του είναι και η Σεσίλ, την οποία υποδύεται η ταλαντούχα Νάνσυ Μπούκλη. Η ερωτική της σκηνή με τον Γιώργο Κιμούλη είναι ίσως η καλύτερη σκηνή της παράστασης. Η ηθοποιός εμπλουτίζει την ατμόσφαιρα με τη μοναδική της ενέργεια, το μπρίο και τη σκηνική της γοητεία.\nΚωνσταντίνος Μωραΐτης, «Ο φόβος τρώει τα σωθικά» (Θέατρο Τέχνης)\nΥποδυόμενος επτά διαφορετικούς –απολύτως αντίθετους μεταξύ τους– ήρωες στην παράσταση του Σίμου Κακάλα που μεταφέρει στη σκηνή την υπέροχη ταινία του Ράινερ Βέρνερ Φασμπίντερ, ο Κωνσταντίνος Μωραΐτης καταφέρνει να είναι το ίδιο πειστικός, χωρίς καμία ριζική μεταμόρφωση και δίχως καμία υπερβολή. Το βλέμμα του, ο τόνος της φωνής του, η στάση του σώματός του λειτουργούν σαν μια αόρατη μάσκα που του επιτρέπει να περνά από τον έναν ήρωα στον άλλο. Υπηρετώντας πιστά τη σκηνοθεσία του Κακάλα, καταφέρνει να ξεχωρίσει παραμένοντας αναπόσπαστο κομμάτι του συνόλου. Και αυτό μόνο εύκολη υπόθεση δεν το λες.\nΟρόρα Μαριόν και Αλέξανδρος Μυλωνάς, «Αύγουστος» (Θέατρο Δημήτρης Χορν)\nΣτον «Αύγουστο» θαυμάζει κανείς πόσο άρτια λειτουργούν οι σκηνές συνόλου και γι’ αυτό τα εύσημα ανήκουν τόσο στον Κωνσταντίνο Μαρκουλάκη για τη σκηνοθεσία του όσο και στην ομάδα των ηθοποιών που συμμετέχουν. Από τους δεύτερους ρόλους τις εντυπώσεις κλέβει η Ορόρα Μαριόν από την πρώτη κιόλας σκηνή ως Ινδιάνα νοσοκόμα. Η νεαρή ηθοποιός μοιάζει να έχει χτίσει έναν ολόκληρο χαρακτήρα τόσο διαφορετικό από όλη την οικογένεια Γουέστον και η παρουσία της στη σκηνή, αν και διακριτική, τραβά τα βλέμματα.\nΕξαιρετικός και ο πολύπειρος Αλέξανδρος Μυλωνάς. Με έναν πολυεπίπεδο χαρακτήρα εκμαιεύει με ευκολία τόσο το γέλιο όσο και τη συγκίνηση του κοινού.\nΓιώργος Σύρμας, «Γενικός Γραμματεύς» (Πειραματική Σκηνή Εθνικού Θεάτρου)\nΗ Σοφία Μαραθάκη πειραματίζεται πάνω στο «Γενικό Γραμματέα» του Ηλία Καπετανάκη, μια κωμωδία γραμμένη στα τέλη του 19ου αιώνα, και ο νεαρός Γιώργος Σύρμας κλέβει τις εντυπώσεις με το μπρίο και την ενέργεια με την οποία υποδύεται διαφορετικούς ήρωες του έργου. Μοιάζει να διαθέτει σπάνια κωμική στόφα, γκελ στο κοινό, αλλά και μέτρο, αφού ποτέ δεν χάνει τον έλεγχο υποκύπτοντας σε μπαλαφάρες. Είτε συμφωνήσεις είτε όχι με την παράσταση της Μαραθάκη, οφείλεις να παραδεχτείς ότι ο Γιώργος Σύρμας ξεχωρίζει μένοντας πιστός στη σκηνοθετική γραμμή.\nΣτέλλα Γκίκα, «Τι απέγινε η Μπέιμπι Τζέιν;» (Θέατρο Σφενδόνη)\nH Ρούλα Πατεράκη και η Ρένη Πιττακή ως άσπονδες γηραιές αδερφές και πρώην σταρ της showbiz έδωσαν ρεσιτάλ στη θεατρική μεταφορά του διάσημου κινηματογραφικού θρίλερ του 1962, αν και η σκηνοθεσία δεν ευνόησε την παράσταση ώστε να απογειωθεί. Σημαντική ήταν και η συμβολή των δεύτερων ρόλων. Ξεχωρίσαμε τη Στέλλα Γκίκα ως Έντα, απόλυτα πειστική και αποφασιστική ως η νοσοκόμα-βοηθός που φτάνει σε σημείο αυτοθυσίας για την κυρία της.\nΚώστας Νικούλι, «Καλιγούλας» (Δημοτικό Θέατρο Πειραιά)\nΜια σπουδαία ερμηνεία μάς χαρίζει ο Γιάννης Στάνκογλου ως Καλιγούλας στο Δημοτικό Θέατρο Πειραιά. Στο πλάι του μια πολύτιμη Θεοδώρα Τζήμου στο ρόλο της Καισώνιας και ένας καλοδουλεμένος θίασος. Ο νεαρός Κώστας Νικούλι ως Σκιπίωνας δίνει μια μεστή ερμηνεία, ως alter ego του σκληρού αυτοκράτορα – οι κοινές τους σκηνές είναι από τις πιο δυνατές της παράστασης. «Δυστυχία μου είναι ότι καταλαβαίνω τα πάντα», ομολογεί κάποια στιγμή έχοντας σκιαγραφήσει έναν πολύ ενδιαφέροντα παλλόμενο ψυχικά χαρακτήρα που δίνει μάχη για τη συγχώρεση και τη λύτρωση. Ο νεαρός ηθοποιός εμφανίζεται παράλληλα και στο «Ρομπέρτο Τσούκο» στο Θέατρο Τέχνης\nΜαίρη Σαουσοπούλου, «Φιλιώ Χαϊδεμένου» (Θέατρο Βεάκη)\nΜια δυνατή ιστορία που αφορά όλους τους Έλληνες ζωντανεύει στη σκηνή του Θεάτρου Βεάκη. Η Δέσποινα Μπεμπεδέλη συγκινεί με τη συγκλονιστική της ερμηνεία, με συνοδοιπόρο της σε αυτό το ταξίδι τον Ζαχαρία Καρούνη, που ντύνει με όμορφες μελωδίες το προσφυγικό δράμα. Στο πίσω μέρος της σκηνής ο θίασος δίνει σάρκα και οστά στις αφηγήσεις της Φιλιώς. Ξεχωρίσαμε τη Μαίρη Σαουσοπούλου που υποδύεται τη μητέρα της.\nΕίναι αξιομνημόνευτος ο τρόπος με τον οποίο αγκαλιάζει το νεκρό κεφάλι του συζύγου της και ζητά να ρίξει λίγο χώμα στα μάτια του. Λιτή, ουσιαστική και καθηλωτική ερμηνεία.\nΔιαβάστε εδώ το πρώτο μέρος του αφιερώματος "Οι δεύτεροι ρόλοι που κλέβουν την παράσταση"


Firazyr (icatibant) – περιληψη των χαρακτηριστικων του προϊοντοσ - C01EB19 – RXed.eu | EL\nFirazyr (icatibant) – περιληψη των χαρακτηριστικων του προϊοντοσ - C01EB19\nΚάθε προγεμισμένη σύριγγα των 3 ml περιέχει οξική ικατιβάντη που ισοδυναμεί με 30 mg ικατιβάντης.\nΚάθε ml διαλύματος περιέχει 10 mg ικατιβάντης.\nΤο διάλυμα είναι ένα διαυγές και άχρωμο υγρό.\nΤο Firazyr προορίζεται για χρήση υπό την καθοδήγηση ενός επαγγελματία του τομέα υγειονομικής περίθαλψης.\nΗ συνιστώμενη δόση είναι μια εφάπαξ υποδόρια ένεση Firazyr των 30 mg.\nΣτην πλειοψηφία των περιπτώσεων μία ένεση Firazyr επαρκεί για την αντιμετώπιση του επεισοδίου. Σε περίπτωση ανεπαρκούς ανακούφισης ή επανεμφάνισης των συμπτωμάτων μπορεί να χορηγηθεί δεύτερη ένεση Firazyr μετά από 6 ώρες. Εάν η δεύτερη ένεση δεν προσφέρει επαρκή ανακούφιση ή παρατηρηθεί επανεμφάνιση των συμπτωμάτων, μπορεί να χορηγηθεί τρίτη ένεση Firazyr 6 ώρες μετά από τη δεύτερη. Δεν πρέπει να χορηγούνται περισσότερες από 3 ενέσεις Firazyr εντός χρονικού διαστήματος 24 ωρών.\nΣτις κλινικές δοκιμές, ο μέγιστος αριθμός ενέσεων Firazyr που χορηγήθηκαν δεν υπερέβη τις 8 ενέσεις μηνιαίως.\nΟι διαθέσιμες πληροφορίες για ασθενείς ηλικίας άνω των 65 ετών είναι περιορισμένες.\nΤα ηλικιωμένα άτομα έχει καταδειχθεί ότι έχουν αυξημένη συστηματική έκθεση στην ικατιβάντη. Η σημασία αυτού του ευρήματος σε σχέση με την ασφάλεια του Firazyr είναι άγνωστη (βλ. παράγραφο\nΣε ασθενείς με ηπατική δυσλειτουργία δεν απαιτείται προσαρμογή της δόσης.\nΗ ασφάλεια και η αποτελεσματικότητα του Firazyr σε παιδιά ηλικίας 0-18 ετών δεν έχει καθιερωθεί.\nΤο Firazyr προορίζεται για υποδόρια χορήγηση κατά προτίμηση στην κοιλιακή περιοχή..\nΤο Firazyr μπορεί να αυτο-χορηγηθεί ή να χορηγηθεί από παροχέα φροντίδας μόνο αφότου εκπαιδευτεί στην τεχνική υποδόριας ένεσης από επαγγελματία του τομέα υγειονομικής περίθαλψης.\nΗ απόφαση για έναρξη αυτο-χορήγησης του Firazyr θα πρέπει να λαμβάνεται μόνο από ιατρό πεπειραμένο στη διάγνωση και τη θεραπεία κληρονομικού αγγειοοιδήματος (βλ. παράγραφο 4.4).\nΚάθε σύριγγα Firazyr προορίζεται για μία χρήση μόνο.\nΤο ενέσιμο διάλυμα Firazyr θα πρέπει να εγχέεται αργά λόγω του όγκου που πρέπει να χορηγηθεί\nΑσθενείς με λαρυγγικά επεισόδια θα πρέπει να αντιμετωπίζονται σε κατάλληλο νοσηλευτικό ίδρυμα μετά την ένεση μέχρι ο γιατρός να θεωρήσει ότι είναι ασφαλής η έξοδός τους από το νοσοκομείο.\nΣε ισχαιμικές καταστάσεις, θεωρητικά, θα μπορούσε να προκληθεί επιδείνωση της καρδιακής λειτουργίας και μείωση της ροής του αίματος στις στεφανιαίες αρτηρίες από την ανταγωνιστική δράση του υποδοχέα βραδυκινίνης τύπου 2. Κατά συνέπεια, πρέπει να δίνεται ιδιαίτερη προσοχή κατά τη χορήγηση του Firazyr σε ασθενείς με οξεία ισχαιμική καρδιοπάθεια ή με ασταθή στηθάγχη (βλ. παράγραφο 5.3).\nΠαρά το γεγονός ότι υπάρχουν αποδείξεις που υποστηρίζουν την ευεργετική επίδραση της αναστολής του υποδοχέα Β2 μετά από ένα αγγειακό εγκεφαλικό επεισόδιο, υπάρχει θεωρητικά πιθανότητα η ικατιβάντη να εξασθενήσει τη θετική τελική φάση των νευροπροστατευτικών επιδράσεων της βραδυκινίνης. Κατά συνέπεια, πρέπει να δίνεται ιδιαίτερη προσοχή κατά τη χορήγηση ικατιβάντης σε ασθενείς στις εβδομάδες που έπονται ενός αγγειακού εγκεφαλικού επεισοδίου.\nΓια ασθενείς οι οποίοι δεν έχουν λάβει ποτέ στο παρελθόν το Firazyr, η πρώτη θεραπεία θα πρέπει να δοθεί σε νοσηλευτικό ίδρυμα ή υπό την καθοδήγηση γιατρού.\nΣε περίπτωση ανεπαρκούς ανακούφισης ή υποτροπής των συμπτωμάτων μετά από αυτο-χορήγηση, συνιστάται ο ασθενής να αναζητήσει ιατρική συμβουλή και οι επακόλουθες δόσεις να χορηγηθούν σε νοσηλευτικό ίδρυμα (βλ. παράγραφο 4.2).\nΟι ασθενείς που παρουσιάζουν λαρυγγικό επεισόδιο θα πρέπει πάντα να αναζητούν ιατρική συμβουλή και να παρακολουθούνται σε ιατρικό ίδρυμα ακόμα κι αφότου έχουν λάβει την ένεση στο σπίτι τους.\nΔεν αναμένονται φαρμακοκινητικές αλληλεπιδράσεις με άλλα φάρμακα που αφορούν το CYP450 (βλ. παράγραφο 5.2).\nΗ συγχορήγηση του Firazyr με αναστολείς του μετατρεπτικού ενζύμου της αγγειοτασίνης (ΜΕΑ) δεν έχει μελετηθεί. Η χορήγηση αναστολέων ΜΕΑ αντενδείκνυται σε ασθενείς με κληρονομικό αγγειοοίδημα λόγω της πιθανής ενίσχυσης των επιπέδων βραδυκινίνης.\nΕγκυμοσύνη Δεν διατίθενται κλινικά δεδομένα σχετικά με έκθεση κατά την εγκυμοσύνη στην ικατιβάντη. Μελέτες\nσε ζώα κατέδειξαν επιπτώσεις στην εμφύτευση στη μήτρα και στον τοκετό (βλ. παράγραφο 5.3), αλλά ο ενδεχόμενος κίνδυνος για τον άνθρωπο είναι άγνωστος.\nΤο Firazyr μπορεί να χρησιμοποιηθεί κατά την εγκυμοσύνη, μόνο εάν το δυνητικό όφελος δικαιολογεί τον δυνητικό κίνδυνο για το έμβρυο (π.χ. για τη θεραπεία ενδεχομένως απειλητικών για τη ζωή λαρυγγικών επεισοδίων).\nΘηλασμός Η ικατιβάντη απεκκρίνεται στο μητρικό γάλα αρουραίων σε συγκεντρώσεις παρόμοιες με αυτές στο\nμητρικό αίμα. Δεν παρατηρήθηκαν επιδράσεις στη μεταγεννητική ανάπτυξη των νεογνών των αρουραίων.\nΔεν είναι γνωστό εάν η ικατιβάντη απεκκρίνεται στο ανθρώπινο μητρικό γάλα αλλά συνιστάται οι γυναίκες που θηλάζουν και επιθυμούν να λάβουν Firazyr να διακόψουν τον θηλασμό για χρονικό διάστημα 12 ωρών μετά από τη χορήγηση της θεραπείας.\nΓονιμότητα Τόσο σε αρουραίους όσο και σε σκύλους, η επαναλαμβανόμενη χρήση ικατιβάντης κατέληξε σε\nεπιδράσεις στα αναπαραγωγικά όργανα. Η ικατιβάντη δεν είχε επίδραση στη γονιμότητα σε αρσενικούς ποντικούς και αρουραίους (βλ. ενότητα 5.3). Σε μια μελέτη 39 υγιών ενηλίκων ανδρών και γυναικών που λάμβαναν 30mg κάθε 6 ώρες για 3 δόσεις κάθε 3 ημέρες για συνολικά 9 δόσεις, δεν υπήρχαν κλινικά σημαντικές αλλαγές από τη βασική γραμμή στη βασική και στη διεγειρόμενη από την GnRH συγκέντρωση των αναπαραγωγικών ορμονών είτε στις γυναίκες είτε στους άνδρες. Δεν υπήρχαν σημαντικές επιδράσεις της ικατιβάντης στη συγκέντρωση της προγεστερόνης της ωχρινικής φάσης και στην ωχρινική λειτουργία, ή στη διάρκεια του εμμηνορροϊκού κύκλου στις γυναίκες και δεν υπήρχαν σημαντικές επιδράσεις της ικατιβάντης στον αριθμό, στην κινητικότητα και στη μορφολογία των σπερματοζωαρίων στους άνδρες. Το δοσολογικό σχήμα που χρησιμοποιήθηκε για την παρούσα μελέτη είναι απίθανο να διατηρηθεί στο κλινικό περιβάλλον.\nΤο Firazyr έχει μικρή επίδραση στην ικανότητα οδήγησης και χειρισμού μηχανών. Μετά τη χρήση του Firazyr, έχουν αναφερθεί συμπτώματα όπως κόπωση, λήθαργος, καταπόνηση, υπνηλία και ζάλη. Τα συμπτώματα αυτά ενδέχεται να εμφανιστούν ως αποτέλεσμα ενός επεισοδίου κληρονομικού αγγειοοιδήματος. Συνιστάται οι ασθενείς να μην οδηγούν και να μην χειρίζονται μηχανές εάν νιώθουν κούραση ή ζάλη.\nΣε κλινικές μελέτες που χρησιμοποιήθηκαν για καταχώριση, συνολικά 999 επεισόδια κληρονομικού αγγειοοιδήματος αντιμετωπίστηκαν με 30 mg Firazyr χορηγούμενου υποδορίως από επαγγελματία\nτου τομέα υγειονομικής περίθαλψης. Το Firazyr 30 mg για υποδόρια χορήγηση χορηγήθηκε από επαγγελματία του τομέα υγειονομικής περίθαλψης σε 129 υγιή άτομα και σε 236 ασθενείς με κληρονομικό αγγειοοίδημα.\nΣχεδόν όλα τα άτομα που υποβλήθηκαν σε θεραπεία με υποδόρια χορήγηση ικατιβάντης στις κλινικές δοκιμές παρουσίασαν αντιδράσεις της θέσης ένεσης (χαρακτηρίζονται από ερεθισμό του δέρματος, διόγκωση, άλγος, κνησμός, ερύθημα, αίσθημα καύσου). Οι αντιδράσεις αυτές ήταν γενικά ήπιας έως μέτριας έντασης, παροδικές και επιλύθηκαν χωρίς περαιτέρω παρέμβαση.\nΗ συχνότητα των ανεπιθύμητων ενεργειών που αναφέρονται στον πίνακα 1 ορίζεται βάσει της ακόλουθης συνθήκης:\nΠίνακας 1: Ανεπιθύμητες ενέργειες που αναφέρθηκαν με την ικατιβάντη\n(κατηγορία συχνότητας εμφάνισης)\n(Συχνές , ≥1/100 έως <1/10)\n(Συχνές , ≥1/100 <1/10)\n(Πολύ συχνές, ≥1/10)\nΑντιδράσεις στη θέση ένεσης*\n* Μωλωπισμός στη θέση ένεσης, αιμάτωμα στη θέση ένεσης, αίσθημα καύσου στη θέση ένεσης, ερύθημα\nστη θέση ένεσης, υποαισθησία στη θέση ένεσης, ερεθισμός στη θέση ένεσης, αιμωδία στη θέση ένεσης,\nοίδημα στη θέση ένεσης, πόνος στη θέση ένεσης, αίσθημα πίεσης στη θέση ένεσης, κνησμός στη θέση\nένεσης, διόγκωση στη θέση ένεσης, κνίδωση στη θέση ένεσης, ζέστη στη θέση ένεσης.\nΣε επαναλαμβανόμενη θεραπεία στις ελεγχόμενες δοκιμές φάσης ΙΙΙ, παρατηρήθηκε σε σπάνιες περιπτώσεις παροδική θετικότητα σε αντισώματα αντι-ικατιβάντης. Όλοι οι ασθενείς διατήρησαν την αποτελεσματικότητα. Ένας ασθενής που λάμβανε Firazyr βρέθηκε θετικός για αντισώματα αντι- ικατιβάντης πριν και μετά τη θεραπεία με το Firazyr. Ο ασθενής αυτός παρακολουθήθηκε για 5 μήνες και περαιτέρω δείγματα ήταν αρνητικά για αντισώματα αντι-ικατιβάντης. Δεν αναφέρθηκε υπερευαισθησία ή αναφυλακτικές αντιδράσεις με το Firazyr.\nΔεν υπάρχουν κλινικές πληροφορίες σχετικά με την υπερδοσολογία.\nΗ ενδοφλέβια χορήγηση δόσης 3,2 mg/kg (περίπου 8 φορές μεγαλύτερη από τη θεραπευτική δόση) σε υγιή άτομα προκάλεσε παροδικό ερύθημα, κνησμό ή υπόταση. Δεν απαιτήθηκε καμία θεραπευτική παρέμβαση.\nΦαρμακοθεραπευτική κατηγορία: άλλοι αιματολογικοί παράγοντες, φάρμακα που χρησιμοποιούνται για τη θεραπεία του κληρονομικού αγγειοοιδήματος, κωδικός ATC: B06AC02.\nΜηχανισμός δράσης Το κληρονομικό αγγειοοίδημα (αυτοσωματική κυρίαρχη νόσος) προκαλείται από την απουσία ή\nδυσλειτουργία του αναστολέα της C1-εστεράσης. Τα επεισόδια κληρονομικού αγειοοιδήματος συνοδεύονται από αυξημένη απελευθέρωση βραδυκινίνης, που αποτελεί τον βασικό παράγοντα για την ανάπτυξη κλινικών συμπτωμάτων.\nΤο κληρονομικό αγγειοοίδημα εκδηλώνεται με διαλείποντα επεισόδια υποδόριου και/ή υποβλεννογόνιου οιδήματος το οποίο εμφανίζεται στην ανώτερη αναπνευστική οδό, στο δέρμα και στο γαστρεντερικό σωλήνα. Ένα επεισόδιο διαρκεί συνήθως 2 έως 5 ημέρες.\nΗ ικατιβάντη είναι εκλεκτικός ανταγωνιστής του υποδοχέα βραδυκινίνης τύπου 2 (Β2). Πρόκειται για ένα συνθετικό δεκαπεπτίδιο του οποίου η δομή είναι παρόμοια με αυτήν της βραδυκινίνης, αλλά με 5 μη πρωτεϊνογενή αμινοξέα. Οι αυξημένες συγκεντρώσεις βραδυκινίνης που χαρακτηρίζουν το κληρονομικό αγγειοοίδημα αποτελούν τον βασικό παράγοντα για την ανάπτυξη των κλινικών συμπτωμάτων.\nΣε νεαρά υγιή άτομα, η ικατιβάντη χορηγούμενη σε δόσεις των 0,8 mg/kg για χρονικό διάστημα 4 ωρών, 1,5 mg/kg/ημέρα ή 0,15 mg/kg/ημέρα για 3 ημέρες, είχε ως αποτέλεσμα την πρόληψη\nεμφάνισης υπότασης, αγγειοδιαστολής και αντανακλαστικής ταχυκαρδίας που προκαλούνται από τη βραδυκινίνη. Η ικατιβάντη καταδείχθηκε ότι είναι ανταγωνιστής ακόμα και όταν η δόση βραδυκινίνης είναι τετραπλάσια.\nΚλινική αποτελεσματικότητα και ασφάλεια Τα δεδομένα αποτελεσματικότητας προήλθαν από μια αρχική ανοιχτή μελέτη Φάσης ΙΙ και από τρεις ελεγχόμενες μελέτες Φάσης ΙΙΙ.\nΟι κλινικές μελέτες φάσης ΙΙΙ (FAST-1 και FAST-2) ήταν τυχαιοποιημένες, διπλές τυφλές, ελεγχόμενες δοκιμές και είχαν πανομοιότυπο σχεδιασμό εκτός από το συγκριτή (μία με από του στόματος λαμβανόμενο τρανεξαμικό οξύ ως συγκριτή και μία ελεγχόμενη με εικονικό φάρμακο). Συνολικά 130 ασθενείς τυχαιοποιήθηκαν προκειμένου να λάβουν είτε δόση 30 mg ικατιβάντης (63 ασθενείς) είτε συγκριτή (38 ασθενείς έλαβαν τρανεξαμικό οξύ και 29 ασθενείς έλαβαν εικονικό φάρμακο). Τα επακόλουθα επεισόδια κληρονομικού αγγειοοιδήματος αντιμετωπίστηκαν σε μία\nανοιχτή μελέτη επέκτασης. Οι ασθενείς που εμφάνισαν συμπτώματα λαρυγγικού αγγειοοιδήματος έλαβαν θεραπεία με ικατιβάντη στο πλαίσιο ανοιχτής μελέτης. Στις δοκιμές Φάσης ΙΙΙ, το πρωτεύον τελικό σημείο αποτελεσματικότητας ήταν ο χρόνος επέλευσης της ανακούφισης των συμπτωμάτων με τη χρήση οπτικής αναλογικής κλίμακας (VAS). Ο Πίνακας 2 δείχνει τα αποτελέσματα αποτελεσματικότητας για αυτές τις μελέτες.\nΗ FAST-3 ήταν μια τυχαιοποιημένη, ελεγχόμενη με εικονικό φάρμακο, με παράλληλες ομάδες μελέτη 98 ενήλικων ασθενών με διάμεση ηλικία 36 ετών. Οι ασθενείς τυχαιοποιήθηκαν για να λάβουν είτε ικατιβάντη των 30 mg είτε το εικονικό φάρμακο μέσω υποδόριας ένεσης. Μια υποκατηγορία ασθενών στην παρούσα μελέτη παρουσίασε οξεία επεισόδια κληρονομικού αγγειοοιδήματος ενόσω λάμβανε ανδρογόνα, αντιινωδολυτικούς παράγοντες ή αναστολείς Cl. Το πρωτεύον τελικό σημείο ήταν ο χρόνος για την επέλευση της ανακούφισης των συμπτωμάτων που αξιολογήθηκε με τη χρήση σύνθετης οπτικής αναλογικής κλίμακας (VAS-3) αποτελούμενης από αξιολογήσεις διόγκωσης του δέρματος, δερματικού άλγους, και κοιλιακού άλγους. Ο Πίνακας 3 δείχνει τα αποτελέσματα αποτελεσματικότητας για τη FAST 3.\nΣε αυτές τις μελέτες, οι ασθενείς που έλαβαν ικατιβάντη είχαν ταχύτερο μέσο χρόνο επέλευσης ανακούφισης των συμπτωμάτων (2,0, 2,5 και 2,0 ώρες αντίστοιχα) σε σύγκριση με το τρανεξαμικό οξύ (12 ώρες) και με το εικονικό φάρμακο (4,6 και 19,8 ώρες). Η θεραπευτική επίδραση της ικατιβάντης επιβεβαιώθηκε από τα δευτερεύοντα τελικά σημεία αποτελεσματικότητας.\nΣε μια ολοκληρωμένη ανάλυση αυτών των ελεγχόμενων μελετών φάσης ΙΙΙ, ο χρόνος για την επέλευση της ανακούφισης του συμπτώματος και ο χρόνος για την επέλευση της ανακούφισης του πρωταρχικού συμπτώματος ήταν παρόμοιοι ανεξάρτητα από την ηλικιακή ομάδα, το φύλο, τη φυλή, το σωματικό βάρος ή εάν ο ασθενής χρησιμοποιούσε ή όχι ανδρογόνα ή αντιινωδολυτικούς παράγοντες.\nΗ ανταπόκριση ήταν επίσης συνεπής σε επαναλαμβανόμενα επεισόδια στις ελεγχόμενες δοκιμές φάσης ΙΙΙ. Συνολικά 237 ασθενείς έλαβαν 1.386 δόσεις ικατιβάντης των 30 mg για 1.278 επεισόδια οξέος κληρονομικού αγγειοοιδήματος. Στα πρώτα 15 επεισόδια που αντιμετωπίστηκαν με λήψη Firazyr (1.114 δόσεις για 1.030 επεισόδια), οι διάμεσοι χρόνοι για την επέλευση της ανακούφισης των συμπτωμάτων ήταν παρόμοιοι στα επεισόδια (2,0 έως 2,5 ώρες). Το 92,4% αυτών των επεισοδίων οξέος κληρονομικού αγγειοοιδήματος αντιμετωπίστηκε με μια δόση Firazyr.\nΠίνακας 2. Αποτελέσματα αποτελεσματικότητας για FAST-1 και FAST-2\nΕλεγχόμενη κλινική μελέτη του FIRAZYR έναντι τρανεξαμικού οξέος ή εικονικού φαρμάκου: Αποτελεσματικότητα\nΆτομα προς θεραπεία\nαρχική κατάσταση σε\nΜέσος χρόνος για την\n4 ώρες μετά την\nσυμπτωμάτων: όλα τα\nαξιολογούμενη από τον\nτον ασθενή (ώρες)\nΜέσος χρόνος για τη\nσυνολική βελτίωση του\nτον ιατρό (ώρες)\nΠίνακας 3. Αποτελέσματα αποτελεσματικότητας για FAST 3\nΑποτελέσματα αποτελεσματικότητας: FAST-3, Ελεγχόμενη φάση – πληθυσμός ITT\nΧρόνος για την επέλευση της\nανακούφισης των συμπτωμάτων\n– σύνθετη VAS (ώρες)\nανακούφισης του πρωταρχικού\nΜεταβολή στη σύνθετη\nβαθμολογία VAS σε 2 ώρες\nβαθμολογία συμπτωμάτων που\nαξιολογείται από το υποκείμενο\nαξιολογείται από τον ερευνητή\nΧρόνος για την σχεδόν πλήρη\nΧρόνος για την αρχική\nπου αξιολογούνται από το\nΧρόνος για την αρχική, οπτική\nπου αξιολογούνται από τον\nΣυνολικά, 66 ασθενείς με επεισόδια κληρονομικού αγγειοοιδήματος στον λάρυγγα αντιμετωπίστηκαν σε αυτές τις ελεγχόμενες κλινικές δοκιμές φάσης ΙΙΙ. Τα αποτελέσματα ήταν παρόμοια με αυτά που παρατηρήθηκαν σε ασθενείς με μη λαρυγγικά επεισόδια κληρονομικού αγγειοοιδήματος, όσον αφορά το χρόνο για την επέλευση της ανακούφισης των συμπτωμάτων.\nΟι φαρμακοκινητικές ιδιότητες της ικατιβάντης έχουν προσδιορισθεί εκτενώς σε μελέτες τόσο ενδοφλέβιας όσο και υποδόριας χορήγησης σε υγιείς εθελοντές και ασθενείς. Το φαρμακοκινητικό προφίλ της ικατιβάντης σε ασθενείς με κληρονομικό αγγειοοίδημα είναι παρόμοιο με αυτό υγιών εθελοντών.\nΜετά από την υποδόρια χορήγηση, η απόλυτη βιοδιαθεσιμότητα της ικατιβάντης είναι 97%. Ο χρόνος για την επίτευξη μέγιστης συγκέντρωσης είναι περίπου 30 λεπτά.\nΟ όγκος κατανομής (Vss) της ικατιβάντης είναι περίπου 20-25 L. Η δέσμευση στις πρωτεϊνες του πλάσματος είναι 44%.\nΗ ικατιβάντη αποβάλλεται κυρίως μεταβολιζόμενη, ενώ λιγότερο από το 10% της δόσης απεκκρίνεται αναλλοίωτο μέσω των ούρων. Η κάθαρση είναι περίπου 15-20 l/h και δεν εξαρτάται από τη δόση. Ο τελικός χρόνος ημιζωής στο πλάσμα είναι περίπου 1-2 ώρες.\nΗ ικατιβάντη μεταβολίζεται εκτενώς από πρωτεολυτικά ένζυμα σε ανενεργούς μεταβολίτες που απεκκρίνονται κυρίως με τα ούρα.\nΜελέτες in vitro έχουν επιβεβαιώσει ότι η ικατιβάντη δεν αποδομείται μέσω οξειδωτικών μεταβολικών διεργασιών, και δεν αποτελεί αναστολέα των κυρίων ισοενζύμων (CYP 1A2, 2A6, 2B6, 2C8, 2C9, 2C19, 2D6, 2E1, και 3A4) του κυτοχρώματος P450 (CYP) και δεν αποτελεί επαγωγέα του CYP 1A2 και 3A4.\nΤα δεδομένα υποδεικνύουν μείωση της κάθαρσης σχετιζόμενης με την ηλικία, η οποία έχει ως αποτέλεσμα ποσοστό έκθεσης 50-60% υψηλότερο στα ηλικιωμένα άτομα (75-80 ετών) σε σύγκριση με ασθενείς ηλικίας 40 ετών. Τα δεδομένα υποδεικνύουν ότι το φύλο και το σωματικό βάρος δεν έχουν σημαντική επίδραση στις φαρμακοκινητικές ιδιότητες της ικατιβάντης.\nΠεριορισμένα δεδομένα υποδεικνύουν ότι η έκθεση στην ικατιβάντη δεν επηρεάζεται από την ηπατική ή τη νεφρική δυσλειτουργία. Η επίδραση της φυλής στις φαρμακοκινητικές ιδιότητες της ικατιβάντης δεν έχει αξιολογηθεί. Δεν υπάρχουν φαρμακοκινητικά δεδομένα για παιδιά.\nΈχουν διενεργηθεί μελέτες επαναλαμβανόμενων δόσεων διάρκειας έως και 6 μηνών σε αρουραίους και 9 μηνών σε σκύλους. Τόσο σε αρουραίους όσο και σε σκύλους, υπήρχε δοσοεξαρτώμενη μείωση στα επίπεδα των γεννητικών ορμονών που κυκλοφορούν και η επανειλημμένη χρήση ικατιβάντης προκάλεσε αναστρέψιμη καθυστέρηση της σεξουαλικής ωρίμανσης.\nΟι μέγιστες ημερήσιες εκθέσεις που καθορίζονται από το εμβαδόν κάτω από την καμπύλη (AUC) στα επίπεδα χωρίς παρατηρούμενες ανεπιθύμητες ενέργειες (NOAEL) στη μελέτη διάρκειας 9 μηνών ήταν 2,3 φορές μεγαλύτερη από την AUC σε ανθρώπους μετά από υποδόρια δόση των 30 mg. Δεν υπήρξε μετρήσιμο NOAEL στη μελέτη σε αρουραίους, ωστόσο, όλα τα ευρήματα από αυτή τη μελέτη έδειξαν είτε πλήρως είτε μερικώς αναστρέψιμες επιδράσεις σε αρουραίους που έλαβαν θεραπεία. Υπερτροφία των επινεφριδίων παρατηρήθηκε σε όλες τις δόσεις που ελέγχθηκαν σε αρουραίους. Η υπερτροφία των επινεφριδίων φάνηκε ότι αναστράφηκε μετά από διακοπή της θεραπείας με ικατιβάντη. Η κλινική σχέση των ευρημάτων στα επινεφρίδια είναι άγνωστη.\nΗ ικατιβάντη δεν είχε καμία επίδραση στη γονιμότητα σε αρσενικούς ποντικούς (μέγιστη δόση 80,8 mg/kg/ημέρα) και σε αρουραίους (μέγιστη δόση 10 mg/kg/ημέρα).\nΣε μελέτη διάρκειας 2 ετών για την αξιολόγηση της ενδεχόμενης καρκινογόνου δράσης της ικατιβάντης σε αρουραίους, ημερήσιες δόσεις που οδηγούν σε επίπεδα έκθεσης έως και 2 φορές μεγαλύτερα από τα επίπεδα που επιτυγχάνονται κατόπιν μιας θεραπευτικής δόσης σε ανθρώπους δεν είχαν καμία επίδραση στην εμφάνιση ή τη μορφολογία των όγκων. Τα αποτελέσματα δεν δείχνουν ενδεχόμενη καρκινογόνο δράση της ικατιβάντης.\nΣε μια πρότυπη συστοιχία in vitro και in vivo δοκιμών καταδείχθηκε ότι η ικατιβάντη δεν ήταν γονοτοξική.\nΗ ικατιβάντη δεν ήταν τερατογόνος όταν χορηγήθηκε με υποδόρια ένεση κατά τη διάρκεια της πρώιμης εμβρυονικής και νεογνικής ανάπτυξης σε αρουραίους (μέγιστη δόση 25 mg/kg/ημέρα) και σε κουνέλια (μέγιστη δόση 10 mg/kg/ημέρα). Η ικατιβάντη είναι ένας ισχυρός ανταγωνιστής της βραδυκινίνης και, ως εκ τούτου, η θεραπεία με υψηλά επίπεδα δόσης μπορεί να έχει επίδραση στα πρώτα στάδια της εγκυμοσύνης στη διαδικασία εμφύτευσης στη μήτρα και στην επακόλουθη σταθερότητα της μήτρας. Οι εν λόγω επιδράσεις στη μήτρα εκδηλώνονται επίσης και στα τελευταία στάδια της εγκυμοσύνης όπου η ικατιβάντη καταδεικνύει τοκολυτική επίδραση, με αποτέλεσμα την καθυστέρηση του τοκετού σε αρουραίους και την αύξηση της δυσχέρειας του εμβρύου και τον περιγεννητικό θάνατο σε περιπτώσεις χορήγησης υψηλών δόσεων (10 mg/kg/ημέρα).\nΣε μια μελέτη τοξικότητας στη νεαρή ηλικία στην οποία σεξουαλικώς ανώριμοι αρουραίοι λάμβαναν ημερησίως 3 mg/kg για 7 εβδομάδες, παρατηρήθηκε ατροφία των όρχεων και των επιδιδυμίδων. Παρόμοιες επιδράσεις της ικατιβάντης στον αναπαραγωγικό ιστό παρατηρήθηκαν σε σεξουαλικώς ώριμους αρουραίους και σκύλους. Αυτά τα ευρήματα των ιστών ήταν συνεπή με τις αναφερόμενες επιδράσεις στις γοναδοτροπίνες και κατά τη διάρκεια του επακόλουθου διαστήματος χωρίς θεραπεία φάνηκε ότι είναι αναστρέψιμα.\nΗ ικατιβάντη δεν επιφέρει καμία αλλαγή στην καρδιακή αγωγιμότητα in vitro (δίαυλοι hERG) ή in vivo σε υγιείς σκύλους ή σε διάφορα μοντέλα σκύλων (κοιλιακός ρυθμός, φυσική άσκηση και στεφανιαία απολίνωση), όπου δεν παρατηρήθηκε καμία σχετική αιμοδυναμική αλλαγή. Σε αρκετά μη κλινικά μοντέλα έχει καταδειχθεί ότι η ικατιβάντη επιδεινώνει την επαγωγική καρδιακή ισχαιμία, παρά το γεγονός ότι δεν καταδείχθηκε σταθερή επιβλαβής επίδρασή της στην οξεία ισχαιμία.\nΟξικό οξύ, παγόμορφο (για τη ρύθμιση του pH) Υδροξείδιο του νατρίου (για τη ρύθμιση του pH) Ύδωρ για ενέσιμα\nΜη φυλάσσετε σε θερμοκρασία μεγαλύτερη των 25○C.\n3 ml διαλύματος σε προγεμισμένη σύριγγα των 3 ml (γυαλί τύπου Ι) με πώμα (βρωµοβουτύλιο επενδεδυμένο με πολυμερές φθοριοάνθρακα). Υποδερμική βελόνη (25 G, 16 mm) περιλαμβάνεται στη συσκευασία.\nΣυσκευασία μίας προγεμισμένης σύριγγας με μία βελόνη ή πολυσυσκευασία που περιέχει τρεις προγεμισμένες σύριγγες με τρεις βελόνες.\nΤο διάλυμα πρέπει να είναι διαυγές και άχρωμο, χωρίς ορατά σωματίδια. Για μία χρήση μόνο.\nΚάθε προϊόν που δεν έχει χρησιμοποιηθεί ή υπόλειµµα πρέπει να απορριφθεί σύμφωνα με τις κατά τόπους ισχύουσες σχετικές διατάξεις.\nΗμερομηνία πρώτης έγκρισης: 11 Ιουλίου 2008 Ημερομηνία τελευταίας ανανέωσης: 13 Μαρτίου 2013


Ο γύρος του κόσμου διαρκεί 80 μέρες και ξεκινά από το Μέγαρο Μουσικής! | μαμα & παιδι , παραστασεις | womenonly.gr\nΟ γύρος του κόσμου διαρκεί 80 μέρες και ξεκινά από το Μέγαρο Μουσικής!\n«Ο γύρος του κόσμου σε 80 μέρες», το θρυλικό μυθιστόρημα του Ιουλίου Βερν, ανεβαίνει στην παιδική σκηνή του Μεγάρου και μεταμορφώνεται σ’ ένα περιπετειώδες ταξίδι με δράση, χιούμορ, ζωντανή μουσική και διαδραστικές βιντεοπροβολές.\nΑυτή η εξαιρετικά ενδιαφέρουσα παράσταση υπό τη σκηνοθετική καθοδήγηση της Τατιάνας Λύγαρη, κάνει πρεμιέρα το Σάββατο 6 Δεκεμβρίου στο Μέγαρο Μουσικής Αθηνών (Νέος Εκθεσιακός Χώρος).\nΗ ευρηματική σκηνοθεσία της Τατιάνας Λύγαρη συνδυάζει τον μουσικό πλούτο και τη σύγχρονη χιουμοριστική γλώσσα με εντυπωσιακά διαδραστικά βίντεο προσφέροντας ένα συναρπαστικό ταξίδι.\nΗ μουσική του Μηνά Ι. Αλεξιάδη ερμηνεύεται ζωντανά από μουσικούς του συγκροτήματος Vice Versa με ποικιλία οργάνων που αποδίδουν διαφορετικά μουσικά στιλ και ιδιώματα από όλο τον κόσμο σε συνδυασμό με ευφάνταστες χορογραφίες. Βίντεο-προβολές και animation μεταφέρουν με φαντασμαγορικό τρόπο τους ταξιδιώτες-θεατές από το Λονδίνο στην Καλκούτα και από το Χονγκ Κονγκ στο Σαν Φρανσίσκο και τη Νέα Υόρκη!\nΤίνα Γιωτοπούλου: Αφισοκολλητής, Αούντα.\nΣαμψών Φύτρος: Σερβιτόρος λέσχης, Εγγλέζος περαστικός, Τζέιμς Φόστερ, Σάμιουελ Φάλεντιν, Εφημεριδοπώλης, Βραχμάνος, Γραμματέας, ΚαμαρότοςΡαγκούν, Μπατουλκάρ, Αμερικανός ρεπόρτερ, Αστυνομικός.\nΠρεμιέρα παράστασης: 6 Δεκεμβρίου στις 3:00 μ.μ. και επαναλαμβάνεται την επομένη Κυριακή 7/12 στις 11:30 το πρωί.\nΕπιπλέον παραστάσεις για το κοινό, τις ημέρες των Χριστουγέννων.\nΣάββατο 13/12 και Κυριακή 14/12, ώρα έναρξης: 11:30 & 15:00\nΣάββατο 20/12, ώρα έναρξης: 15:00\nΚυριακή 21/12, ώρα έναρξης: 11:30\nΔευτέρα 22/12, Τρίτη 23/12, Παρασκευή 26/12 και Σάββατο 27/12, ώρα έναρξης: 15:00\nΚυριακή 28/12, ώρα έναρξης: 11:30\nΔευτέρα 29/12 και Τρίτη 30/12, ώρα έναρξης: 15:00\nΕιδικές κρατήσεις εισιτηρίων για σχολεία-Πληροφορίες:\nΦέρε το δώρο σου και οι Αtenistas θα το δώσουν στα παιδιά


Πελάτης έκανε αγωγή εναντίον της Canon επειδή η εταιρία απενεργοποιεί τη σάρωση όταν τελειώνει το μελάνι του εκτυπωτή | It's Possible\nαρχικηΤΕΧΝΟΛΟΓΙΑΠελάτης έκανε αγωγή εναντίον της Canon επειδή η εταιρία απενεργοποιεί τη σάρωση όταν τελειώνει το μελάνι του εκτυπωτή\nO David Leacraft έκανε αγωγή εναντίον της Canon USA και την κατηγόρησε για πρακτικές μάρκετινγκ που εξαπατούν τον καταναλωτή, αφού η εταιρεία δεν επιτρέπει σε πελάτες να χρησιμοποιούν τις λειτουργίες σάρωσης ή φαξ σε συσκευές πολλαπλών λειτουργιών, εάν έχει τελειώσει το μελάνι του εκτυπωτή.\nΌπως αναφέρει το secnews.gr, ο Leacraft αποφάσισε να καταθέσει την αγωγή εναντίον της Canon όταν ανακάλυψε ότι ο εκτυπωτής Pixma MG2522, που αγόρασε και που διαφημιζόταν ως μηχάνημα “όλα σε ένα”, δεν λειτουργούσε ως scanner, όταν τελείωνε το μελάνι. Το ίδιο πρόβλημα υπήρχε και με τις λειτουργίες φαξ σε ορισμένους εκτυπωτές.\nΦυσικά, δεν απαιτείται μελάνι για την εκτέλεση σάρωσης ή για την αποστολή φαξ, επομένως η αγωγή εναντίον της Canon τονίζει ότι αυτές οι λειτουργίες πρέπει να λειτουργούν ανεξάρτητα από τα επίπεδα μελανιού.\nΜια από τις κατηγορίες εναντίον της Canon είναι ότι η εταιρεία χρησιμοποιεί αυτές τις πρακτικές για να πλουτίζει. Η αγωγή αναφέρει ότι η Canon έχει απενεργοποιήσει αυτές τις λειτουργίες για να αυξήσει τα κέρδη της πωλώντας ανταλλακτικά δοχεία μελανιού.\n“Σε αντίθεση με τους “single function” εκτυπωτές που πουλά, η Canon ονομάζει αυτές τις συσκευές πολλαπλών λειτουργιών “3 σε 1” ή “4 σε 1” επειδή υποτίθεται ότι παρέχουν τρεις ή τέσσερις λειτουργίες. Στην πραγματικότητα, όμως, οι “όλα σε ένα” εκτυπωτές δεν κάνουν σάρωση και δεν στέλνουν έγγραφα με φαξ όταν οι συσκευές έχουν λίγο ή καθόλου μελάνι και οι διαφημιστικοί ισχυρισμοί της Canon είναι ψευδείς, παραπλανητικοί και μπορούν να εξαπατήσουν το κοινό“.\nΗ αγωγή αναφέρει ότι η Canon δεν προειδοποιεί τους καταναλωτές ότι το μελάνι είναι ένα απαραίτητο συστατικό για τη σάρωση ή την αποστολή εγγράφων με φαξ. Έτσι, οι καταναλωτές αναγκάζονται να δώσουν χρήματα γι’ αυτές τις λειτουργίες, λόγω της αγοράς μελανιού, το οποίο δεν χρειάζεται καν για τη χρήση των συγκεκριμένων λειτουργιών.\nΗ Canon παρουσίασε την πρώτη έξυπνη φωτο�...\nΗ Canon παρουσιάζει την PowerShot PX, μια


ΤΟ ΘΕΡΜΟΜΕΤΡΟ: Στρατιωτική επέμβαση με νεκρούς στην ανατολική Ουκρανία\nΣτρατιωτική επέμβαση με νεκρούς στην ανατολική Ουκρανία\nΤέσσερις άνθρωποι σκοτώθηκαν σε συγκρούσεις που ξέσπασαν το απόγευμα της Μεγάλης Τρίτης μεταξύ του ουκρανικού στρατού και ενόπλων φιλορώσων αυτονομιστών στην ανατολική επαρχία Ντονέτσκ, σε επιχείρηση ανακατάληψης του αεροδρομίου της πόλης Κραματόρσκ. Τεθωρακισμένα και άλλα στρατιωτικά οχήματα έχουν περικυκλώσει εξάλλου την πόλη Σλαβιάνσκ, ενώ βρίσκεται σε εξέλιξη η λεγόμενη «αντιτρομοκρατική επιχείρηση». «Η Ουκρανία βρίσκεται στα πρόθυρα εμφυλίου πολέμου» προειδοποιεί ο Ρώσος πρωθυπουργός, Ντμίτρι Μεντβέντεφ....\nΣύμφωνα με τα όσα μετέδωσε η ρωσική κρατική τηλεόραση, οι πρώτες συγκρούσεις της ουκρανικής επέμβασης, ξέσπασαν την ώρα που ο στρατός ανακαταλάμβανε το στρατιωτικό αεροδρόμιο της πόλης Κραματόρσκ. Προς το παρόν δεν υπάρχει επίσημη επιβεβαίωση για τον αριθμό των νεκρών.\nΈνας εκπρόσωπος των αυτονομιστών δήλωσε ότι δύο μαχητές τραυματίστηκαν σε ανταλλαγή πυροβολισμών.\nΗδη η Ρωσία εξέφρασε ανησυχία σχετικά με τις πληροφορίες για την ύπαρξη θυμάτων. «Οι πληροφορίες που λαμβάνουμε προκαλούν βαθιά ανησυχία. Κατά τα φαινόμενα, τα γεγονότα εξελίσσονται βάσει του χειρότερου δυνατού σεναρίου», δήλωσε ο Κονσταντίν Ντολγκόφ εκπρόσωπος για τα ανθρώπινα δικαιώματα του ρωσικού υπουργείου Εξωτερικών, όπως μετέδωσε το πρακτορείο ειδήσεων RIA.\nΟι ουκρανικές δυνάμεις ξαναπήραν τον έλεγχο του αεροδρομίου της πόλης Κραματόρσκ, αναφέρει σε ανακοίνωση που δόθηκε στη δημοσιότητα από το γραφείο του ο μεταβατικός πρόεδρος της Ουκρανίας Ολεξάντρ Τουρτσίνοφ.\nΠυροβολισμοί ακούγονταν από το αεροδρόμιο, πάνω από το οποίο είχε πετάξει προηγουμένως ένα μαχητικό αεροσκάφος. Η ανταποκρίτρια του πρακτορείου ειδήσεων Reuters στην πόλη αυτή ανέφερε ότι είδε πρώτα το μαχητικό αεροσκάφος να πετάει πάνω από την πόλη και έπειτα τέσσερα στρατιωτικά ελικόπτερα να πετούν πάνω από το αεροδρόμιο.\nΟ μεταβατικός πρόεδρος της Ουκρανίας είχε ανακοινώσει νωρίτερα ότι ξεκίνησε μια στρατιωτική επιχείρηση για να εκδιωχθούν οι φιλορώσοι αυτονομιστές από τα κυβερνητικά κτίρια και τις εγκαταστάσεις που έχουν καταλάβει σε περίπου 10 πόλεις στα ανατολικά.\nΛίγο αργότερα το γραφείο του Τουρτσίνοφ εξέδωσε ανακοίνωση στην οποία αναφέρει ότι οι ουκρανικές δυνάμεις ξαναπήραν τον έλεγχο του αεροδρομίου της πόλης Κραματόρσκ, ενώ η υπηρεσία κρατικής ασφάλειας ανακοίνωσε ότι μια «αντιτρομοκρατική» επιχείρηση διεξάγεται εναντίον των αυτονομιστών και στην κοντινή πόλη Σλαβιάνσκ.\nΟ Ουκρανός Πρόεδρος σημείωσε ότι η επιχείρηση την οποία είχε αναγγείλει από την Κυριακή έχει πλέον ξεκινήσει.\n«Η αντιτρομοκρατική επιχείρηση ξεκίνησε στη διάρκεια της νύχτας στα βόρεια της επαρχίας Ντονέτσκ. Όμως θα πραγματοποιηθεί σε στάδια, με υπευθυνότητα και με μελετημένο τρόπο. Υπογραμμίζω για μία ακόμη φορά: στόχος των επιχειρήσεων αυτών είναι να υπερασπιστούμε τους πολίτες της Ουκρανίας», δήλωσε μιλώντας στο κοινοβούλιο.\nΟ υπ' αριθμόν 2 στην ιεραρχία των ουκρανικών ειδικών υπηρεσιών (SBU), στρατηγός Βαλερί Κρουτόφ, δήλωσε σε δημοσιογράφους ότι οι φιλορώσοι αυτονομιστές που δεν θα παραδώσουν τα όπλα θα "εξοντωθούν".\n"Θα πρέπει να τους προειδοποιήσουμε: αν δεν καταθέσουν τα όπλα, θα εξοντωθούν", σημείωσε ο στρατηγός, διοικητής του κέντρου αντιτρομοκρατίας των SBU. Οπως είπε, οι ένοπλοι αυτοί ανήκουν στις "ειδικές δυνάμεις της GRU (ρωσική στρατιωτική υπηρεσία πληροφοριών), οι οποίες έχουν μεγάλη εμπειρία στις συγκρούσεις". Είναι "ένας δύσκολος εχθρός", σημείωσε.\nΟι δυνάμεις αυτές έφτασαν με μια φάλαγγα τεθωρακισμένων οχημάτων σήμερα στην περιοχή. Ένας αξιωματικός των αλεξιπτωτιστών, ο οποίος ζήτησε να μην κατονομαστεί, δήλωσε τα εξής: «Δεν θα ανοίξουμε πυρ εναντίον ειρηνικών ανθρώπων. Μη φοβάστε, όλα έγιναν για να παραδώσουν οι άνθρωποι τα όπλα. Έγιναν διαπραγματεύσεις, αλλά αυτές δεν απέφεραν καρπούς».\nΕρωτηθείς αν οι στρατιωτικοί θα επέμβουν άμεσα, ο αξιωματικός διαβεβαίωσε ότι «αυτό είναι δουλειά των δυνάμεων (του υπουργείου) Εσωτερικών. Εμείς βρισκόμαστε εκεί για να τους βοηθήσουμε», είπε.\nΣε ερώτηση που έγινε στο υπουργείο Εσωτερικών στο Κίεβο, αξιωματούχος του επιβεβαίωσε ότι αρμόδια για μια επέμβαση, αν αυτή γίνει, είναι η Εθνοφρουρά.\nΟ γραμματέας του Συμβουλίου Εθνικής Ασφάλειας και Άμυνας, Αντρέι Παρούμπι, είχε δηλώσει εξάλλου ότι ένα πρώτο τάγμα της Εθνοφρουράς έχει σταλεί "στο μέτωπο".\nΚρεμλίνο: Δεν υπάρχουν Ρώσοι σε ουκρανικό έδαφος\nΤην ίδια ώρα εκπρόσωπος του προέδρου της Ρωσίας Βλαντίμιρ Πούτιν δήλωσε ότι δεν υπάρχουν ρωσικές στρατιωτικές δυνάμεις στην ανατολική Ουκρανία και χαρακτήρισε γελοίες οποιεσδήποτε κατηγορίες για μια παρουσία τους εκεί. "Είναι ένας γελοίος ισχυρισμός, δεν υπάρχουν ρωσικά στρατεύματα εκεί", δήλωσε ο εκπρόσωπος Ντμίτρι Πεσκόφ.\nΟ ίδιος σημείωσε ότι οι δυτικές κυβερνήσεις αγνοούν σκοπίμως τις ρωσικές διαβεβαιώσεις για το θέμα αυτό, σημειώνοντας ότι "μόνον απορία μπορεί να εκφράσει κανείς για το γεγονός ότι προτιμούν να μην ακούν όλες τις δηλώσεις της ρωσικής πλευράς".\nΕπίσης, επανέλαβε ότι πολλοί Ρώσοι πολίτες, οι οποίοι έχουν την ευκαιρία να απευθύνουν ερωτήματα προς τον Βλαντίμιρ Πούτιν στο πλαίσιο της προετοιμασίας μιας τηλεοπτικής του συνέντευξης μεθαύριο κατά την οποία θα απαντήσει σε ερωτήσεις πολιτών, ζητούν μια πιο ενεργή εμπλοκή της Ρωσίας στην ουκρανική κρίση. «Πολλοί Ρώσοι πολίτες εκτιμούν ότι χρειάζεται μια πιο ενεργή εμπλοκή» της Ρωσίας, είπε, σύμφωνα με το πρακτορείο ειδήσεων Ιντερφάξ.\nΜεντβέντεφ: Στα πρόθυρα πολέμου η Ουκρανία\nΑπό την πλευρά του ο Ρώσος πρωθυπουργός Ντμίτρι Μεντβέντεφ εξέφρασε την ελπίδα ότι οι αρχές του Κιέβου θα έχουν «αρκετό μυαλό» ώστε να αποφύγουν μια περαιτέρω κλιμάκωση της κρίσης στην ανατολική Ουκρανία, την ώρα που οι ουκρανικές ένοπλες δυνάμεις έχουν αναπτυχθεί για να αντιμετωπίσουν τους φιλορώσους αυτονομιστές.\nΟ δείκτης RTS του χρηματιστηρίου της Ρωσίας (όπου οι συναλλαγές γίνονται σε δολάρια ΗΠΑ) σημείωσε πτώση 3% και πλέον σήμερα, μετά τη μετάδοση πληροφοριών για το ότι έχουν ξεσπάσει συγκρούσεις στην ανατολική Ουκρανία.\nΑναρτήθηκε από Μινώταυρος στις 20:39\nΕτικέτες ΔΙΕΘΝΗ, ΕΙΔΗΣΕΙΣ, ΕΠΙΚΑΙΡΟΤΗΤΑ, ΟΥΚΡΑΝΙΑ, ΠΟΛΕΜΟΣ


Ανακαλύψτε το νέο Dixan Clean & Hygiene - Ioanna's Notebook\nHome » Ανακαλύψτε το νέο Dixan Clean & Hygiene\nΑνακαλύψτε το νέο Dixan Clean & Hygiene γιατί υγιεινή και καθαριότητα πάνε μαζί. Απόλυτη Υγιεινή Καθαριότητα Dixan! Εξασφαλίστε υγιεινή καθαριότητα στα ρούχα σας με το νέο υγρό απορρυπαντικό Dixan!\nΜε την προηγμένη του σύνθεση, διεισδύει βαθιά στις ίνες των ρούχων για να απομακρύνει τους ανεπιθύμητους λεκέδες, ενώ χάρη στην τεχνολογία διατήρησης αρώματος, τα ρούχα θα μυρίζουν φρεσκάδα και καθαριότητα για περισσότερο διάστημα! Η ειδική του φόρμουλα δεσμεύει τα μόρια κακοσμίας και εξουδετερώνει τις δυσάρεστες οσμές, αφήνοντας ένα εξαιρετικό άρωμα που απελευθερώνεται σταδιακά, ακόμα και μέρες μετά την πλύση.\nCream Cheese Frosting με γιαούρτι\nStradivarius "Comfy Society"


Θαλασσινά με άγριο ρύζι | ΝΗΣΤΕΙΑ\n← Μανιταρόσουπα αλάδωτη/λαδερή\nΠΡΑΛΙΝΑ ΦΟΥΝΤΟΥΚΙΟΥ ME ΧΑΡΟΥΠΑΛΕΥΡΟ KAI ΤΑΧΙΝΙ →\nPosted on Δεκέμβριος 17, 2012\tby nisteia\nΘαλασσινά του γούστου μας (με σουπιά και γαρίδες στην παρούσα συνταγή, αλλά βάζουμε και όποιο άλλο θαλασσινό μας αρέσει, π.χ. καλαμάρι, μύδια κλπ.).\nΜέσα σε κατσαρόλα βάζουμε λίγο ελαιόλαδο, κρεμμύδι ψιλοκομμένο, τα θαλασσινά, αλάτι και πιπέρι μαύρο τριμμένο, και τα ανακατεύουμε για λίγα λεπτά, μέχρι να μαραθεί το κρεμμύδι, και όχι να τσιγαριστούν.\nΠροσθέτουμε το ρύζι στην κατσαρόλα και ανακατεύουμε για να πάρει τις γεύσεις το ρύζι απο την αρχή.\nΈχουμε υπολογίσει από πριν πόσο νερό θα χρειαστεί, μόνο για να γίνει το ρύζι σπυρωτό, το έχουμε βράσει και το ρίχνουμε (ζεστό) μέσα στην κατσαρόλα.\nΌταν πάρει βράση το φαγητό προσθέτουμε τελευταία την ντομάτα.\nΑνακατεύουμε, σκεπάζουμε την κατσαρόλα και χαμηλώνουμε την φωτιά για να απορροφήσει ομαλά τα υγρά στοιχεία το ρύζι. Σημειωτέον πως το μαύρο ρύζι θέλει λίγο περισσότερο χρόνο να βράσει από το παρμπόιλντ.\nΚαλό είναι να ελέγξουμε το φαγητό μετά απο 10-15 λεπτά, να βεβαιωθούμε αν το ρύζι έχει όντως βράσει και είναι σπυρωτό. Αν είναι ακόμα λιγάκι ωμό, συμπληρώνουμε μετρημένο (ζεστό) νερό, κάνουμε ένα γρήγορο ανακάτεμα και ξανακαπακώνουμε την κατσαρόλα, σβύνοντας την φωτιά αλλά χωρίς να αποσύρουμε την κατσαρόλα από πάνω.\nΤρώγεται ζεστό, αλλά και σαν κρύο πιάτο.\nΤο ρύζι που χρησιμοποιήθηκε στη συνταγή!\nΣΗΜΕΙΩΣΗ: Αν χρησιμοποιηθούν άλλοι τύποι ρυζιού σε ανάμειξη, για παράδειγμα μαύρο αναποφλοίωτο ρύζι σε συνδιασμό με παρμπόιλντ, τότε το παρμπόιλντ πρέπει να μπει 7-9 λεπτά από την ώρα που θα πάρει βράση το αναποφλοίωτο ρύζι. Αν χρησιμοποιήσετε ρύζι αναποφλοίωτο ή παρμπόιλντ σε συνδιασμό με καρολίνα ή νυχάκι, αυτά πρέπει να προστεθούν ακόμα αργότερα από την ώρα που θα βράσει το αναποφλοίωτο ή το παρμπόιλντ, καθώς αν βράσουν όλη την ώρα που χρειάζονται τα δυο πρώτα για να μαλακώσουν, θα γίνουν λαπάς…\nThis entry was posted in ΑΛΜΥΡΑ, ΘΑΛΑΣΣΙΝΑ, ΚΑΤΣΑΡΟΛΑΣ, ΣΥΝΤΑΓΕΣ ΜΕΛΩΝ and tagged ρύζι, σουπιές, γαρίδες, ελαιόλαδο, εναλλακτική πρόταση διατροφής, θαλασσινά, κρεμμύδι, κατσαρόλας, μέλος nisteia.wordpress.com. Bookmark the permalink.


Αποχαιρέτησε ο Μπεν Σιμόν - «Αφήνω μια καλύτερη Εθνική απ' ότι ήταν όταν την ανέλαβα»\nΑποχαιρέτησε ο Μπεν Σιμόν – «Αφήνω μια καλύτερη Εθνική απ’ ότι ήταν όταν την ανέλαβα»\nΠΟΛΙΤΗΣ SPORTS, 14/01/2020 (τελευταία ενημέρωση 11:37)\nΤον αποχαιρετισμό του από την Εθνική Κύπρου έκανε ο Ραν Μπεν Σιμόν, ο οποίος μιλώντας σε συνέντευξη Τύπου έκανε απολογισμό της θητείας του στον πάγκο του αντιπροσωπευτικού μας συγκροτήματος.\nH τοποθέτηση του Ισραηλινού τεχνικού: «Ως Κύπρος δεν είμαστε έτοιμοι για αποτελέσματα. Αυτό που ζητώ από εσάς τους δημοσιογράφους, είναι να μην κρίνεται από τα αποτελέσματα αλλά από την διαδικασία. Είμαι περήφανος για τη θητεία μου στην Εθνική. Για τους συνεργάτες μου που είχα. Είναι δύσκολος ο χωρισμός. Τον πρόεδρο Γιώργο Κούμα, τον Σάββα Κωνσταντίνου ήταν ο πιο στενός μου συνεργάτης, τον Μιχάλη Κωνσταντίνου, τον Γιάννη Οκκά, τον Μπεκιάι, τους γιατρούς, τους γυμναστές, τους φροντιστές. Τέλος, τους παίκτες που δούλευαν συνεχώς και τους οποίους αμφισβητούσαν για την αξία τους όλοι. Όταν ήρθα μου έλεγαν όλοι για την αξία των παικτών, όμως εγώ συνάντηση παιδιά που δούλευαν σκληρά. Χάρηκα γιατί αυτά τα 2,5 χρόνια δούλευα πραγματικά με επαγγελματίες.\nΑπό την πρώτη μέρα που συμφώνησα ζούσα εδώ με την οικογένειά μου. Ήμουνα μέρος της κοινωνίας εδώ, ήξερα τι γινόταν γύρω μου. Ήταν σημαντική προοπτική της Εθνικής για εμένα και έκανα ότι μπορούσα. Πιστεύω ότι θα επιστρέψω κάποια ημέρα γιατί έκανα φίλους εδώ. Θα με βλέπετε συχνά στα γήπεδα της Κύπρου, γιατί είναι και φθηνά τα εισιτήρια από το Ισραήλ στην Κύπρο. Κάποιοι λένε ότι είναι δύσκολο το πώς θα αποχαιρετήσεις, όμως για εμένα είναι εύκολο και το κάνω με αυτόν τον τρόπο. Ότι έχω να πω στους παίκτες θα τους το πω σε προσωπικό επίπεδο. Σας ευχαριστώ όλους»\nΜετά από ερώτηση αν αφήνει την Εθνική καλύτερη από ότι την ανέλαβε: «Πολλοί προπονητές προτιμούν να αγωνίζονται με έμπειρους ποδοσφαιριστές, εγώ προτιμώ νεαρούς. Ήρθαν πολλοί νεαροί με μένα. Αφήνω μια καλύτερη Εθνική απ’ ότι ήταν όταν την ανέλαβα. Χρειάζεται να αποκτήσει DNA νικητή. Με την Σκωτία ήμασταν καλοί, μπορούσαμε να κατακτήσουμε την 3η θέση».\nΧωρίς αντίπαλο ο Λιλλήκας για την προεδρία της ΣυμμαχίαςΑιχμές Τσαβούσογλου σε Χάφταρ: Δείχνει ποιος θέλει πόλεμο στη Λιβύη


Πέδιλα ασημί με αυτοκόλλητο velcro και λουλουδάκια - Orchestra GR\nΠέδιλα ασημί με αυτοκόλλητο velcro και λουλουδάκια - Orchestra\nΚΩΔ. : MCAU0E\nΜαλακά και ευάερα, αυτά τα πεδιλάκια είναι ταυτόχρονα μοντέρνα και πρακτικά και ολοκληρώνουν ιδανικά το λουκ!\nΠέδιλα σε στιλ σπαρτιάτικου σανδαλιού Σε ασημί χρώμα. Κορδόνια με αυτοκόλλητα velcro στο πλάι, στολισμένα με υφασμάτινα λουλούδια. Πάτος: ύφασμα. Υφασμάτινη σόλα.\nΠάνω μέρος: συνθετικό. Επένδυση: βαμβάκι. Πάτος: βαμβάκι. Σόλα: βαμβάκι


Πολλοί γυμναστές και αθλητές επωφελούνται από αυτό το βαρύ συμπαγές εργαλείο αλλά εάν είσαι αρχάριος θα πρέπει να προσέξεις να μην κάνεις λάθη που μπορεί να οδηγήσουν σε σοβαρό τραυματισμό ή να μην σου προσφέρο??ν τίποτα, απολύτως. Μάθε ποια είναι τα 6 πιο συχνά λάθη που μπορεί να κάνεις σε μία προπόνηση με kettlebell. ΜΗΝ τα κάνεις, για το καλό σου! Σίγουρα σε ενδιαφέρει: Ασκήσεις με Kettlebell για πόδια (και οπίσθια) από ατσάλι!\n1:Μην χρησιμοποιείς πολύ βαριά Kettlebells\nΜπορεί να σου φαίνεται δελεαστικό να πιάσεις το βαρύτερο kettlebell και να κάνεις αιώρηση αλλά αυτό μπορεί να οδηγήσει σε τραυματισμό ή να μην σου προσφέρει κανένα αποτέλεσμα. Όταν ξεκινάς με μεγάλο βάρος, πριν ακόμα προσαρμοστείς σε αυτό, βάζεις σε κίνδυνο τους μύες, τους τένοντες και τους συνδέσ??ους. Τα kettlebells δεν λειτουργούν όπως οι αλτήρες γιατί κάνουν διαφορετική κατανομή βάρους. Ξεκίνα να αποκτάς την τεχνική χωρίς βάρος μέχρι να την τελειοποιήσεις κι έπειτα ξεκίνα να σηκώνεις βάρος, σταδιακά.\n2:Μην σηκώνεις όμως και… φτερά!\nΑν το βάρος δεν αποτελε?? την παραμικρή πρόκληση για το σώμα σου τότε δεν γυμνάζεσαι και χάνεις τον χρόνο σου. Επιπλέον ένα πολύ ελαφρύ kettlebell σβήνει τα λάθη τεχνικής, οπότε το σώμα σου μαθαίνει να στηρίζει το βάρος του σε λάθος θέση. Όταν αργότερα δοκιμάσεις να σηκώσεις ένα βαρύτερο kettlebell η τεχνική σου θα είναι κακή και θα δυσκολευτείς να τη διορθώσεις.\n3:Μην χρησιμοποιείς μόνον το άνω μέρος του σώματός σου\nΈνας από τους λόγους που οι ασκήσεις με kettlebell είναι αποτελεσματικές στην απώλεια βάρους και την τόνωση των μυών είναι ότι ακολουθούν τις κινήσεις του σώματος. Οι αρχάριοι έχουν την τάση να επικεντρώνονται στο πάνω μέρος του σώματός τους ή απομονώνουν μυικές ομάδες. Λόγω της μεγάλης αδράνειας και φυγόκεντρου δύναμης που αναπτύσσεται κατά τις ασκήσεις με kettlebells, οι μύες του μέσου κορμού πρέπει να ενεργοποιούνται συνεχώς, για να παρ??χουν την απαιτούμενη σταθερότητα ώστε να ολοκληρωθεί η κάθε άρση με ασφάλεια. Επικεντρώσου λοιπόν στην κίνηση του κάτω μέρος του σώματός σου και στον μέσο κορμό.\n4:Μην φοράς λάθος παπούτσια\nΚαλύτερα να αφήσεις τα παπούτσια του τρεξίματος στην πόρτα, επειδή θα σε εμποδίσουν να εκτελέσεις τις ασκήσεις σωστά. Αυτό συμβαίνει επειδή οι σόλες που χρησιμοποιούνται στα παπούτσια τρεξίματος συχνά δεν επιτρέπουν τη φυσική κίνηση των ποδιών κάτι που είναι απαραίτητη για την αποτελεσματική απόδοση των ασκήσεων με kettlebells. Τα kettlebells έχουν άνισ?? κατανομή βάρους και το σώμα σου πρέπει να χρησιμοποιήσει περισσότερες μυϊκές ίνες για κάθε κίνηση. Γι΄αυτό χρειάζεται παπούτσια που να επιτρέπουν τη φυσική ισορροπία και σταθερότητα όπως τα flat παπούτσια ή δεν χρειάζεσαι καθόλου παπούτσια, απλώς γυμνάσου με γυμνά πόδια για καλ??τερα αποτελέσματα.\n5:Μην κάνεις πολύ γρήγορα τις ασκήσεις\nΑυτό μπορεί να είναι ιδιαίτερα επικίνδυνο για τις ασκήσεις που απαιτούν ένα ευρύ φάσμα κινήσεων, όπως τα Swing Kettlebell. Εάν χάσεις τον έλεγχο με τα kettlebells, τον τραυματισμό τον έχεις βέβαιο. Οι κορυφαίοι αθλητές αναπτύσσουν βαθμιαία την τεχνική τους μετά από προπόνηση χρόνων και με βάση την κινησιολογία που ταιριάζει στο σωματότυπό τους. Επίσης, το σώμα τους είναι εξασκημένο σε τέτοιο βαθμό που μπορούν να αντέξουν μεγάλα προπονητικά φορτία. Γι΄αυτό ξεκίνα αργά. Ξεκινώντας την προπόνηση σου με βραδύτερο ρυθμό, θα σου επιτρέψει να φτάσεις σε έναν πιο γρήγορο ρυθμό με ασφάλεια και αποτελεσματικότητα.\n6:Μην κάνεις πολλές επαναλήψεις\nΟ υπερβολικός αριθμός των επαναλήψεων δεν είναι μόνο χάσιμο χρόνου αλλά είναι και επικίνδυνος. Όταν ξ??κινάς μια προπόνηση με kettlebells περιορίσου σε πέντε επαναλήψεις για κάθε σετ. Αυτό θα σου επιτρέψει να προσαρμοστείς σιγά-σιγά σε μια μεγάλη ποικιλία ασκήσεων με kettlebells με ασφάλεια και αποτελεσματικότητα.


Victoria Hislop – Το νησί | Newsfilter\nHome Ψυχαγωγία Βιβλία Victoria Hislop – Το νησί\nPosted By: cazolineon: 20 Φεβρουαρίου, 2012 In: Βιβλία1 Comment\nΣίγουρα όλοι θα έχετε δει το νησί, ένα από τα πιο επιτυχημένα σήριαλ της τηλεόρασης. Μας καθήλωνε κάθε εβδομάδα στις οθόνες μας, παρακολουθώντας το δράμα που εξελισσόταν σ’ ένα μικρό νησάκι απέναντι από την Κρήτη, τη Σπιναλόγκα.\nΉμουν τυχερή μπορώ να πω γιατί διάβασα πρώτα το βιβλίο που κυκλοφόρησε, της Victoria Hislop “το νησί” και μετά παρακολούθησα τη σειρά. Θα σας εξηγήσω γιατί χαρακτηρίζω τον εαυτό μου τυχερή. Διαβάζοντας ένα βιβλίο φτιάχνουμε στο μυαλό μας δικές μας εικόνες, ξεχωριστές. Δίνουμε μορφή στους ήρωες της ιστορίας με χαρακτηριστικά που η φαντασία μας σχηματίζει. Αντίθετα βλέποντας την ιστορία να διαδραματίζεται στην μικρή οθόνη έχουμε έτοιμη μπροστά στα μάτια μας την εικόνα όλων των προσώπων και των γεγονότων η οποία δε μπορεί να ξεπεράσει με τίποτα σε ομορφιά την εικόνα που έχουμε σχηματίσει στο μυαλό μας. Σε συζητήσεις που έχω κάνει πολλοί έχουν συμφωνήσει με αυτήν μου την άποψη και οι περισσότεροι νιώθουν αυτό το συναίσθημα της απογοήτευσης μόλις δουν την ομώνυμη ταινία ή τη σειρά του αγαπημένου τους βιβλίου.\nΧωρίς να θέλω να είμαι απόλυτη πιστεύω πως πρώτα πρέπει να διαβάζουμε το μυθιστόρημα και μετά να βλέπουμε την ομώνυμη ταινία του. Γι αυτό θεωρώ πως ήμουν τυχερή γιατί διαβάζοντας πρώτα το βιβλίο “το νησί” δημιούργησα πανέμορφες εικόνες στο μυαλό μου, με όλες τις σημαντικές λεπτομέρειες που μας δίνει το βιβλίο και στη συνέχεια είδα τη σειρά χωρίς να επηρεαστώ από τις εικόνες των συνεπτυγμένων γεγονότων που μας παρουσίασαν. Τέλος πάντων πολύ το ανάλυσα … Ας αναφερθώ λίγο στην ιστορία του βιβλίου για όσους δεν τη ξέρουν.\nΜια νεαρή κοπέλα η Αλέξις αναζητά το παρελθόν της μητέρας της Σοφίας που εκείνη τόσα χρόνια έκρυβε. Μοναδικό της στοιχείο είναι ότι η μητέρα της μεγάλωσε σένα μικρο χωριό της Κρήτης πριν φύγει για το Λονδίνο. Έτσι η Αλέξις παίρνει την απόφαση να επισκεφτεί την Κρήτη ώστε να ξετυλίξει το κουβάρι της ζωής της μητέρας της. Η Σοφία της δίνει ένα γράμμα για μια παλιά της φίλη εκεί στην Κρήτη και της υπόσχεται πως από αυτή θα μάθει την αλήθεια. Έκπληκτη η Αλέξις ανακαλύπτει πως η ζωή της οικογένειάς της συνδέεται άμεσα με το μικρό και εγκαταλελειμμένο νησί τη Σπιναλόγκα – την πρώην αποικία των λεπρών. Μαθαίνει την ιστορία της γιαγιάς της και της μητέρας της καθώς και όλες τις τραγωδίες, τον πόλεμο και τα πάθη που πέρασε η οικογένειά της.\nΕίναι ένα βιβλίο που διαβάζεται πολύ εύκολα, η συγγραφέας προσεγγίζει το θέμα με λεπτότητα και εύστοχα μας μεταφέρει σε μια άλλη εποχή. Αξίζει να το διαβάσετε και όσοι έχετε παρακολουθήσει το ομώνυμο σήριαλ θα δείτε πόσο περισσότερο θα σας γοητεύσει το βιβλίο.\nΕις το επανειδείν!!!\nTags: victoria hislopβιβλίοτο νησί\n20 Φεβρουαρίου 2012 at 13:46\nΔιαβάστε και Το Νήμα της ίδιας συγγραφέως, το οποίο, κάπου διάβασα, ότι μάλλον θα γίνει και αυτό σειρά.


ΑΕΠΠ : Ένα σχέδιο μαθήματος για τις ενότητες 2.1 , 2.3\nΑισίως έχουμε τελειώσει το πρώτο κεφάλαιο και μπαίνουμε στο δεύτερο κεφάλαιο που ασχολείται με τους αλγορίθμους. Με βάση τον προγραμματισμό ύλης, όπως μπορείτε να δείτε σε προηγούμενο άρθρο, θα διδαχθούν οι ενότητες 2.1 και 2.3 και οι μαθητές θα γράψουν ένα επαναληπτικό τεστ στο επόμενο μάθημα. Με βάση λοιπόν τα παραπάνω προτείνω το επόμενο σχέδιο μαθήματος :\nΠαράγραφοι 2.1 και 2.3 του πρώτου κεφαλαίου.\nΣκοπεύω να αφιερώσω τα πρώτα 5 λεπτά για την συλλογή των φυλλαδίων ασκήσεων που είχαν για το σπίτι. Είναι απαραίτητο να ενθαρρύνουμε τους επιμελείς και να παροτρύνουμε αυτούς που τάχα τα ξέχασαν. Είπαμε δεν είναι όλα εύκολα στη δουλειά μας.\nΣτην συνέχεια θα αφιερώσω 20 - 25 λεπτά στην παρουσίαση της θεωρίας. Για τον σκοπό αυτό θα χρησιμοποιήσω την παρακάτω παρουσίαση :\nΑΕΠΠ - Εισαγωγή στους αλγορίθμους from Ιωάννης Σαρημπαλίδης\nΣτο τέλος της ώρας θα αφιερώσω 5 λεπτά για να κάνω ανακεφαλαίωση και να εξηγήσω το περιεχόμενο του 4ου φυλλαδίου ασκήσεων που μπορείτε να δείτε παρακάτω :\nΝίκος Π. Μιχαηλίδης 27 Σεπτεμβρίου 2010 - 9:47 μ.μ.\nΓιάννη συγχαρητήρια! Εξαιρετική δουλειά, την οποία παρακολουθώ ανελλιπώς όχι μόνο για το ΑΕΠΠ αλλά και για τα άλλα μαθήματα πληροφορικής του Λυκείου. Με έχουν βοηθήσει στο να οργανώσω καλύτερα τόσο το μάθημα μου όσο και να αυξήσω το ενδιαφέρον των μαθητών μου.\nΝα ξέρεις ότι σε ψήφισα για το eLearnign Awards 2010! :-)\nΣαρημπαλίδης Ιωάννης 27 Σεπτεμβρίου 2010 - 10:31 μ.μ.\nΝίκο, είναι πολύ ευχάριστο για μένα να ξέρω ότι το υλικό χρησιμοποιείται και από άλλους καθηγητές. Ευχαριστώ πολύ και για την ψήφο σου.\nΆνθιμος Μισαηλίδης 27 Σεπτεμβρίου 2010 - 10:38 μ.μ.\nΆντε και οι δημοτικές πλησιάζουν... το χεις\nΣαρημπαλίδης Ιωάννης 27 Σεπτεμβρίου 2010 - 10:51 μ.μ.\nΚαι εγώ έλεγα ότι είναι καλύτερα να κατέβω στις βουλευτικές :-)\nΑνώνυμος 28 Σεπτεμβρίου 2010 - 9:03 π.μ.\nΜπορείς να μου πεις με ποιο πρόγραμμα έφτιαξες το τεστ στο 2ο κεφάλιο ΑΕΠΠ;\nΣαρημπαλίδης Ιωάννης 28 Σεπτεμβρίου 2010 - 9:48 π.μ.\nΕίναι ένα online εργαλείο που ονομάζεται Zoho Challenge. Πηγαίνεις στην διεύθυνση http://challenge.zoho.com/ και κάνεις δωρεάν έναν λογαριασμό. Μετά υπάρχει ένα περιβάλλον στο οποίο χειρίζεσαι τα τεστ και στο τέλος μπορείς να τα κάνεις embed σε ένα site ή σε ένα blog.\nΘα γράψω για αυτό πιο αναλυτικά σε επόμενο άρθρο.\nΣαμαράς Νίκολας 10 Οκτωβρίου 2010 - 8:22 μ.μ.\nΓιάννη μπορείς να δώσεις την απάντηση στην άσκηση 2 όπου υπολογίζεται η διακρίνουσα;\nΣαρημπαλίδης Ιωάννης 10 Οκτωβρίου 2010 - 8:32 μ.μ.\nΤο θέμα αυτό είναι από τις επαναληπτικές εξεάσεις των εσπερινών Λυκείων του 2004 (θέμα Α2) και η απάντηση είναι η εξής:\nΤο κριτήριο αλγορίθμου που δεν ικανοποιείται είναι το κριτήριο της καθοριστικότητας αφού δεν λαμβάνεται υπόψη η περίπτωση της αρνητικής διακρίνουσας.\nΣαμαράς Νίκολας 10 Οκτωβρίου 2010 - 8:42 μ.μ.\nΑν κατάλαβα καλά λοιπόν στον αλγόριθμό αυτό απλά υπολογίζουμε την διακρίνουσα και όχι τις λύσεις μιας δευτεροβάθμιας εξίσωσης.\nΣαρημπαλίδης Ιωάννης 10 Οκτωβρίου 2010 - 8:48 μ.μ.\nΝίκο, δεν είναι αλγόριθμος αλλά μέρος αλγορίθμου. Αυτό που λες μπορεί να γίνεται μετά αλλά δεν είναι κάτι που μας ενδιαφέρει.\nΑυτό που μας ενδιαφέρει είναι αν το συγκεκριμένο κομμάτι αλγορίθμου ικανοποιεί ή όχι τα αλγοριθμικά κριτήρια και όχι αν λύνει σωστά ή όχι ένα πρόβλημα.\nΣαμαράς Νίκολας 10 Οκτωβρίου 2010 - 8:53 μ.μ.\nΈχεις απόλυτο δίκιο. Δεν διάβασα το ακολουθία εντολών στην εκφώνηση και παρανόησα....\nΕυχαριστώ Γιάννη για τις υποδείξεις.\nΣαρημπαλίδης Ιωάννης 10 Οκτωβρίου 2010 - 8:56 μ.μ.\nΧαίρομαι που βοήθησα. Τα λέμε.


20 Ιουνίου 2021 13:10:52\nΛίγο πριν από την εμφάνισή της στο αίθριο του δημαρχείου Κηφισιάς στην οποία πρόκειται να παρουσιάσει ένα μέρος από το συμφωνικό της έργο «Μακρυγιάννης» σε ποίηση του Άγγελου Σικελιανού, το οποίο απέσπασε το πρώτο βραβείο σύνθεσης στο διαγωνισμό της Περιφέρειας Αττικής, η καταξιωμένη συνθέτης μιλάει στην ΑΜΑΡΥΣΙΑ για την σχέση ζωής με την μουσική και την διδασκαλία και αποκαλύπτει τα μελλοντικά της σχέδια.\nΤην Τρίτη 22 Ιουνίου στην Κηφισιά θα παρουσιάσετε ένα μέρος από το συμφωνικό σας έργο αφιερωμένο στον στρατηγό Ιωάννη Μακρυγιάννη σε ποίηση Άγγελου Σικελιανού, έργο για το οποίο κερδίσατε το πρώτο βραβείο σύνθεσης στο διαγωνισμό της Περιφέρειας Αττικής. Τι προσδοκάτε αναμένοντας την στιγμή που θα φτάσει αυτή η δουλειά σας στο ευρύ κοινό;\nΤο έργο μου αυτό για πρώτη φορά παρουσιάστηκε ραδιοφωνικά σε πρώτη παγκόσμια εκτέλεση, από την Ορχήστρα Σύγχρονης Μουσικής της ΕΡΤ την Πέμπτη 25 Μαρτίου από την φωνή της Ελλάδος μεταδίδοντας το στους απανταχού ακροατές της, συμμετέχοντας με αυτόν τον τρόπο στους εορτασμούς για τα 200 χρόνια της Εθνικής μας Παλιγγενεσίας. Απήγγειλε ο Γρηγόρης Βαλτινός, ερμήνευσε ο Σπύρος Κλείσσας και διηύθυνε ο μαέστρος Γιώργος Αραβίδης, σε ενορχήστρωση Χρήστου Τρεσίντση.\nΣτην Κηφισιά θα ακουστεί ένα μέρος του, σε διασκευή για μικρό σχήμα, με ερμηνευτές τον Γρηγόρη Βαλτινό και τον Σπύρο Κλείσσα. Στην βραδιά αυτή με τίτλο «21 ωδές για το ‘21» συμμετέχουν επίσης ο Μάνος Κουτσαγγελίδης και η Γεωργία Αγγέλου ερμηνεύοντας ακόμα ένα έργο μου τον «Ματρόζο» σε ποίηση του Γεωργίου Στρατήγη καθώς και τραγούδια άλλων Ελλήνων συνθετών.\nΩς δημιουργός αυτό που προσδοκώ όταν ένα έργο μου παίρνει το δρόμο προς τον κόσμο είναι να καταφέρει να μεταδώσει την συγκίνηση, την χαρά, την αγωνία, που κρύβει στο πρωτόλειο του, στην σύλληψη του. Μια διαδικασία μυστική, ανάμεσα στον δημιουργό και στο δημιούργημά του, ανάμεσα στην σπίθα που μεταφέρει η μία Τέχνη στην άλλη.\nΣτην προκειμένη περίπτωση η Ποίηση στην Μουσική και η Μουσική στην Ποίηση.\nΣτο τέλος κάθε παρουσίασης με δημιουργική αγωνία κρατάς όλες τις αισθήσεις σου ανοιχτές για να νιώσεις αν αυτό επιτεύχθηκε. Αν οι ακροατές πήραν μαζί τους κάτι από όλα αυτά, που για εσένα έγιναν κινητήριος δύναμη για να αναμετρηθείς με αξίες που κρύβουν ειδικό βάρος τέτοιο που να αντέχει στον αμείλικτο κριτή που λέγεται χρόνος.\nΟ Μακρυγιάννης στα απομνημονεύματά του χρησιμοποιεί 142.687 λέξεις. Εσείς συνθέτοντας πάνω στο πιάνο έχετε στην διάθεσή σας μόλις 7 νότες. Σε ποια ηλικία συνειδητοποιήσατε την δύναμη που έχει η μουσική και ποιο ήταν το βαθύτερο κίνητρο που σας οδήγησε στο να την υπηρετήσετε με τόσο πάθος μέσω της σύνθεσης;\nΑν μετρήσουμε και τις νότες που χρησιμοποιούνται ως συνδυασμός σε ένα συμφωνικό έργο επίσης το νούμερο θα είναι πολύ μεγάλο. Οι λέξεις στηρίζονται σε έναν συνδυασμό των 24 γραμμάτων της αλφαβήτου. Οι μουσικές φράσεις στηρίζονται σε έναν συνδυασμό 7 + 5 νοτών μαζί με της αλλοιώσεις τους- τουλάχιστον στο συγκερασμένο σύστημα.\nΩστόσο αντιλαμβανόμαστε μέσα από αυτό ότι η δύναμη κρύβεται στον συνδυασμό. Άλλωστε από εκεί βγαίνει η λέξη συν-θέτω, είναι μία επιλογή που απαιτεί λεπτούς χειρισμούς σε πολλά επίπεδα.\nΗ μουσική για εμένα ήταν και παραμένει ο καλύτερος μου φίλος στα δύσκολα. Ξεκίνησα σε ηλικία 8 ετών. Αλλά το ουσιαστικό δέσιμο μαζί της έγινε στα 12 μου χρόνια.\nΤην δική μου σπίθα, πριν καν εγώ την νιώσω, την είδε για πρώτη φορά η δασκάλα μου στο πιάνο. Η Μαριάννα Λάρδη, η οποία έχει φύγει από την ζωή, αλλά μέσα μου θα είναι πάντα η δική μου, αγαπημένη δασκάλα, εκείνη που κατάλαβε το δάκρυ μου, στο αδιέξοδο που αισθάνθηκα στα 12 μου χρόνια και με βοήθησε να βγω από αυτό μέσα από την μουσική.\nΑργότερα όλη αυτή η αγάπη με την μουσική, άρχισε να υπογραμμίζεται και μέσα από την σύνθεση, όπου εκεί βρήκα όσο χώρο χρειαζόμουν για να εκφραστώ.\nΤην ενασχόλησή μου λοιπόν με την μουσική την χρωστώ στην δασκάλα και στην δυσκολία που μου έφερε τότε η ζωή Και για τα δύο νιώθω ευγνωμοσύνη!\nΤο μεγαλύτερο μέρος των συνθέσεών σας είναι βασισμένο σε έργα μεγάλων ποιητών. Άλλωστε, έχετε πει ότι η ποίηση σας αφήνει περισσότερο χώρο στη δημιουργία. Υπάρχουν αγαπημένοι ποιητές ή ακόμα και φράσεις ποιητικές που έχουν ένα ιδιαίτερο αποτύπωμα στην ψυχή σας;\nΜέχρι τώρα δεν έχω μελοποιήσει κάτι που να μην έχει ιδιαίτερο αποτύπωμα μέσα μου και ελπίζω να συνεχίσω έτσι και στο μέλλον.\nΩστόσο θα ήθελα να αναφέρω δυο φράσεις από το πρόσφατο έργο μου σε ποίηση του Άγγελου Σικελιανού μιας και είναι η αφορμή αυτής της συνέντευξης.\nγιατί δεν είμαστε κλωσσόπουλα, σ’ αυτό να ξαναμπούμε πίσω μα εγίναμε\nπουλιά, και τώρα πια στο τσόφλι μέσα δε χωρούμε»…\nκαι συνεχίζει ο ποιητής\nΠοίηση που μιλά για τους αγώνες που έχουν δοθεί για την ιδέα της Δημοκρατίας και της Ελευθερίας. Αγώνες που νιώθω πως πρέπει να ξαναδοθούν και οι έννοιες αυτές να βρουν πάλι την ουσιαστική τους σημασία.\nΩστόσο , πολύ σημαντικό αποτύπωμα μέσα μου έχουν αφήσει οι στίχοι του Αρκάδα ποιητή Ηλία Σιμόπουλου: όπου τελειώνει το ποίημά του Δρόμος («Τεκμήρια») με τους παρακάτω στίχους:\nνα σκέφτεσαι μόνο. Είναι τόσο σύντομη\n«Μέσα από την διδασκαλία δημιουργούνται σχέσεις ζωής»\nΔιδάσκετε μουσική από το 1989. Ποιο είναι το πρώτο πράγμα που λέτε στους μαθητές σας ;\nΤο πρώτο που τους λέω είναι πως η μουσική είναι επιλογή. Και πως την πόρτα της πρέπει να την χτυπάς με χαρά και διάθεση να εργαστείς με πάθος σε ότι σε καλεί. Χωρίς να μετράς τις ώρες. Σαν να συναντάς τον πιο αγαπημένο φίλο σου!\nΒλέπετε στα μάτια τους την «σπίθα» και την αγάπη για την μουσική που διέκρινε κι εσάς στην ηλικία τους;\nΣτα μάτια τους βλέπω απορία και έκπληξη σε αυτήν την τοποθέτησή μου. Δυστυχώς την γνώση την έχουν κατατάξει μέσα τους σαν ένα είδος καταπίεσης. Δεν τους αδικώ σε αυτό. Κατά το πλείστον σχετίζονται μαζί της, με τρόπους χωρίς έμπνευση και συνθήκες υπερβολικού άγχους. Αυτό είναι κάτι που πρέπει να το δούμε και σε ατομικό επίπεδο όσοι ασχολούμαστε με την διδασκαλία αλλά και σε μία εκ βάθρων αλλαγή στο σύστημα Παιδείας. Η ουσιαστική και εμπνευσμένη μετάδοση της γνώσης πιστεύω πως περικλείει την μόνη πιθανότητα να αλλάξει η κοινωνία μας.\nΩστόσο όταν τους πείσω στην πράξη για την πρόθεσή μου να τους διδάξω την μουσική μέσα από μία δημιουργική ματιά, τότε αρχίζει το ταξίδι μου μαζί τους. Για κάθε παιδί διαφορετικό. Η σπίθα αρχίζει πια να είναι ο κοινός τόπος επικοινωνίας μας!\nΔημιουργούνται θα τολμούσα να πω σχέσεις ζωής. Όλη αυτή η μετάδοση γνώσης, η ανταλλαγή εμπειριών, μετουσιώνεται σε χαρά όταν ανοίγουν τα φτερά τους και πετυχαίνουν τους στόχους τους. Απίστευτη συγκίνηση να διανύουμε μαζί την διαδρομή για το πτυχίο τους, το δίπλωμα τους, τους μουσικούς διαγωνισμούς, τις συναυλίες, την βραδιά με φίλους που τραγουδούν μια παρέα και εν τέλει την χαρά η μουσική να έχει γίνει αναπόσπαστο κομμάτι της ζωής τους.\nΚατά πόσο η πανδημία φρέναρε τα επαγγελματικά σας σχέδια και τι σχεδιάζετε για το άμεσο μέλλον;\nΗ πανδημία στο δημιουργικό μέρος δεν με φρέναρε καθόλου. Αντιθέτως, βρήκα το χρόνο που χρειαζόμουν για να μπορέσω να ολοκληρώσω το έργο στο οποίο αναφερόμαστε «Μακρυγιάννης» σε ποίηση Άγγελου Σικελιανού, έναν κύκλο τραγουδιών για τις «Αλησμόνητες πατρίδες» σε ποίηση Γ. Π. Ιωαννίδη και μία μουσικό-αφηγηματική παράσταση με τίτλο «Μολών Λαβέ 2.500 χρόνια μετά», η οποία αναφέρεται στην μάχη των Θερμοπύλων και στο μεγαλείο της προσωπικότητας του Λεωνίδα.\nΣτις 4 Ιουλίου στο Αττικό Άλσος Γαλατσίου θα γίνει η επίσημη εκδήλωση της Περιφέρειας Αττικής για την απονομή των βραβείων, στο οποίο το έργο «Μακρυγιάννης» απέσπασε την πρώτη θέση.\nΣτις 27 Ιουλίου στο Λαύριο θα γίνει μία μεγάλη συναυλία με τίτλο «Μουσική σπονδή στον Μακρυγιάννη και στο Φως της Ελλάδας» στο πλαίσιο των εκδηλώσεων της Περιφέρειας Ατττικής. Συμμετέχουν η Oρχήστρα των στιγμών υπό την διεύθυνση του Ελευθέριου Καλκάνη και ερμηνευτές ο Γρηγόρης Βαλτινός, ο Σπύρος Κλείσσας και η Γεωργία Αγγέλου.\nΥπάρχουν κάποιες ακόμα συναυλίες μέσα στο καλοκαίρι, για τις οποίες δεν έχουν ορισθεί οι ημερομηνίες ακόμα με τίτλο «21 ωδές για το ‘21» αφιέρωμα στα 200 χρόνια από την Ελληνική Επανάσταση.\nΠρος το φθινόπωρο θα ξεκινήσουν νέες ηχογραφήσεις στο στούντιο για έναν κύκλο παιδικών τραγουδιών, ο σχεδιασμός της παρουσίασης του έργου μου «Ο Πόνος όλου του Κόσμου» σε ποίηση Γιωσέφ Ελιγιά και Paul Celan, έργο του οποίου οι παρουσιάσεις έχουν τεθεί υπό την αιγίδα του Υπουργείου Εξωτερικών και ειδικότερα της Ελληνικής προεδρίας της Διεθνούς συμμαχίας για την Μνήμη του Ολοκαυτώματος (ΙΗRA). Προεδρία την οποία η Ελλάδα ανέλαβε στο πλαίσιο της εξωτερικής μας πολιτικής.\nΕπίσης, συζητείται η συμμετοχή δύο συμφωνικών μου έργων στις εκδηλώσεις εορτασμού των επετείων του Οικουμενικού Πατριάρχου κ. Βαρθολομαίου.\nΔιαβάστε: Cosmic Rythm: Κονσέρτο με τον Τάκη Πατερέλη σε μουσική Γκουρτζίεφ\nTags: Δήμος ΚηφισιάςΠηγή Λυκούδησυναυλίασυνέντευξη


Παράκρουση στην Άγκυρα - Εγρήγορση στην Αθήνα: Ο κίνδυνος προβοκάτσιας και οι «παγίδες» των γειτόνων - Στα όρια του «θερμού» επεισοδίου οι Τουρκικές προκλήσεις Παράκρουση στην Άγκυρα - Εγρήγορση στην Αθήνα: Ο κίνδυνος προβοκάτσιας και οι «παγίδες» των γειτόνων - Στα όρια του «θερμού» επεισοδίου οι Τουρκικές προκλήσεις | Epirusblog.gr | Ιωάννινα Ήπειρος Ελλάδα\nΤα Ελληνικά ‘’γεράκια’’ άλλωστε το τελευταίο διάστημα διαπιστώνουν ότι οι Τούρκοι ιπτάμενοι κινούνται βάση σχεδίου σύμφωνα με το οποίο στήνουν ‘’παγίδες’’ στον αέρα επιδιώκοντας το λάθος.\nΗ πτήση των Τουρκικών μαχητικών μόλις 2,5 μίλια από την ακριτική αλλά και κομβική για το ΝΑΤΟ και τις ΗΠΑ Αλεξανδρούπολη ήταν το τελευταίο επεισόδιο κλιμάκωσης της προκλητικότητας των γειτόνων και κατέδειξε ότι η Άγκυρα φαίνεται αποφασισμένη να οδηγήσει την ένταση στα άκρα αναζητώντας ακόμα και το ‘’θερμό’’ επεισόδιο.\nΣε συμβολικό επίπεδο το γεγονός ότι τα F-16 της TuAF έφτασαν σε απόσταση ‘’αναπνοής’’ από την Αλεξανδρούπολη η οποία δεν αποτελεί πλέον μια μεγάλη ακριτική πόλη σε μικρή απόσταση από τα χερσαία σύνορα της χώρας με την Τουρκία αλλά με ρόλο «κλειδί» πλέον στον σχεδιασμό του ΝΑΤΟ και των ΗΠΑ για τα Βαλκάνια δείχνει ότι οι γείτονες βρίσκονται στα όρια του νευρικού κλονισμού έπειτα από το ταξίδι του πρωθυπουργού Κυριάκου Μητσοτάκη στην Ουάσιγκτον.\nΚαι με αυτή τους την ενέργεια επιθυμούν να στείλουν ένα μήνυμα στην υπερδύναμη ότι δεν θα διστάσουν να αποσταθεροποιήσουν την περιοχή όσο οι Αμερικανοί στρέφονται προς την Αθήνα και απομονώνουν την Άγκυρα.\nΗ Αθήνα αντέδρασε έντονα σε διπλωματικό επίπεδο την ώρα που το Ελληνικό Επιτελείο ‘’διαβάζει’’ συνεχώς τις Τουρκικές ενέργειες με στόχο να προβλέψει τις επόμενες κινήσεις των γειτόνων επί του πεδίου. Ώστε να μην αιφνιδιαστεί και να έχει ανά πάσα στιγμή έτοιμη την απάντηση σε κάθε σενάριο και ενδεχόμενο.\nΤο τελευταίο διάστημα άλλωστε η Τουρκική πολεμική αεροπορία έχει προχωρήσει σε πολύ πιο προκλητικές επί της ουσίας ενέργειες από την πτήση κοντά στην Αλεξανδρούπολη. Με τα F-16 της Άγκυρας να πετούν πάνω από μεγάλα κατοικημένα Ελληνικά νησιά όπως η Ρόδος, η Χίος, η Σάμος, η Κως και η Κάρπαθος.\nΠάνω από τη ‘’ραχοκοκαλιά’’ δηλαδή της Ελληνικής αποτροπής στο Ανατολικό Αιγαίο όπου ισχυρές δυνάμεις της ΑΣΔΕΝ έχουν μετατρέψει το Αρχιπέλαγος σε ‘’αστακό’’.\nΑυτό που προβληματίζει το Ελληνικό Επιτελείο είναι το τελευταίο Τουρκικό ‘’εφεύρημα’’ περί δήθεν πτήσεις Ελληνικών μαχητικών πάνω από έδαφος της γειτονικής χώρας.\nΤο είχαν αναφέρει ως αιτία για το μπαράζ των 42 υπερπτήσεων πάνω από τα ακριτικά μας νησιά στα τέλη Απριλίου και το επαναλαμβάνουν τώρα με αφορμή την πτήση κοντά στην Αλεξανδρούπολη.\nΕίναι ένα καινούργιο στοιχείο που έρχεται να προστεθεί στις πέρα από κάθε λογική και αλήθεια Τουρκικές αιτιάσεις. Και ταυτόχρονα ένα εξαιρετικά επικίνδυνο αφήγημα που προκαλεί σκέψεις για την σκοπιμότητα του.\nΜια πιθανή προβοκάτσια είναι το πρώτο επακόλουθο το οποίο εξετάζει το Ελληνικό Επιτελείο με μια σειρά από πιθανά σενάρια να βρίσκονται στο επιχειρησιακό τραπέζι της στρατιωτικής ηγεσίας.\nΟι εντολές στους Έλληνες ιπτάμενους είναι σαφείς και ξεκάθαρες και αφορούν δυναμική παρουσία και αποτροπή έως και το τελευταίο μέτρο του Ελληνικού FIR. Αλλά και ταυτόχρονα με απόλυτη ψυχραιμία αφού όπως φαίνεται οι γείτονες ψάχνουν την παραμικρή αφορμή για να στήσουν ακόμα και επεισόδιο ρίχνοντας την ευθύνη στην Ελλάδα.\nΜε δεδομένο ότι οι ταχύτητες των μαχητικών είναι πολύ μεγάλες και συχνά οι αναχαιτίσεις πραγματοποιούνται στα όρια του Εθνικού Εναέριου Χώρου η εγρήγορση και η αποφυγή κάθε λάθους αποτελεί τον κανόνα με τον οποίοι λειτουργούν οι ιπτάμενοι της HAF.\nΤα Ελληνικά «γεράκια» άλλωστε το τελευταίο διάστημα διαπιστώνουν ότι οι Τούρκοι ιπτάμενοι κινούνται βάση σχεδίου σύμφωνα με το οποίο στήνουν «παγίδες» στον αέρα επιδιώκοντας το λάθος.\nΌμως η εμπειρία των Ελλήνων πιλότων αλλά και η συνεχής καθοδήγηση από το έδαφος δεν αφήνουν κανένα περιθώριο στις ύποπτες Τουρκικές επιδιώξεις.


Συνεχίζονται με εντατικό ρυθμό οι εργασίες οδοποιίας στο Δήμο Βύρωνα - www.mcnews.gr\nΣάββατο, 19 Σεπτεμβρίου 2020 - 9:12:25μ.μ.\nΠιο συγκεκριμένα, ανασφαλτώσεις, μπετοστρώσεις και πλακοστρώσεις έχουν πραγματοποιηθεί στις εξής οδούς: Βρυούλων, Μαντινείας, Πατρ. Γρηγορίου Ε', Καρύστου, Αρρύβου, Δαβάκη (Καρέας), Αναλήψεως, Δηλβόη, Π. Τσαλδάρη.\nΟι εργασίες συνεχίζονται. Σειρά έχουν οι Νέας Ιωνίας και Ιγνατίου Άρτης.\nΣτους δρόμους που πραγματοποιούνται εργασίες η κυκλοφορία διεξάγεται από παρακαμπτήριες οδούς.\nΑκολουθεί ο πίνακας με τις οδούς στις οποίες έχουν ή θα πραγματοποιηθούν εργασίες:\nΠΙΝΑΚΑΣ ΟΔΩΝ ΑΝΑΣΦΑΛΤΩΣΗΣ, ΠΛΑΚΟΣΤΡΩΣΗΣ, ΜΠΕΤΟΣΤΡΩΣΗΣ, ΔΙΚΟΥ ΔΙΚΤΥΟΥ ΔΗΜΟΥ ΒΥΡΩΝΑ


Στην ΕΡΤ3:«Να μην ζήσουμε σαν δούλοι» του Γιάννη Γιουλούντα - ERT Open\nΣτην ΕΡΤ3:«Να μην ζήσουμε σαν δούλοι» του Γιάννη Γιουλούντα\n●ΔΕΥΤΕΡΑ 4 Μαίου 2015\nΑπόψε στις 23.30, στην ΑΝΟΙΧΤΗ ΕΡΤ και την ΕΡΤ3\nη γάλλο-ελληνική ταινία-ντοκιμαντέρ του Γιάννη Γιουλούντα\nΤο «Να μην ζήσουμε σαν δούλοι» είναι ένα σύνθημα που συνοψίζει πολλά. Μέσω αυτού, ο Γιάννης Γιουλούντας έχει κάνει ένα τραγούδι και μια ταινία ώστε η μαρτυρία της αντίστασης και των εναλλακτικών λύσεων που αναπτύσσονται στην Ελλάδα να ταξιδέψει στη Γαλλία και παραπέρα.\nΠλούσια σε μουσική και συναίσθημα, αυτή η ταινία παρέχει επίσης μια ανάλυση του συνθήματος, Να μην ζήσουμε σαν δούλοι αλλά και ενός προβληματισμού που οδηγεί στη δράση και στη διεθνή σύγκλιση των αγώνων.\nΑδερφέ μου, τα δάκρυα σου μην σκορπάς Και τα όνειρα σου μην παρατάς. Τις εντολές τους, μην ακολουθείς. Δούλος ξανά ποτέ μην βρεθείς. Να μην ζήσουμε σαν δούλοι ! Να μην ζήσουμε σκυφτοί ! Φως μέσα μας καίει. Ελπίδα στις φλέβες μας ρέει. Και μας γέννα μια καινούρια ζωή. Και μας γέννα μια καινούρια αρχή. Να μην ζήσουμε σαν δούλοι ! Να μην ζήσουμε σκυφτοί !\n("ΝΑ ΜΗΝ ΖΗΣΟΥΜΕ ΣΑΝ ΔΟΥΛΟΙ"στίχοι: Λίζα και Γιάννης Γιουλούντας/μουσική:Τα Λιμάνια Ξένα)\nΈγραψε διάφορα κείμενα και άρθρα σχετικά με την κατάσταση στην Ελλάδα, συμπεριλαμβανομένου του "Η Ελλάδα, λίκνο ενός άλλου κόσμου », με τον Ραούλ Βανεγκέμ. Το τελευταίο του βιβλίο είναι το "Πίσω από τις λέξεις" (Εκδόσεις Εξάρχεια). Το "Να μην ζήσουμε σαν δούλοι" είναι η πρώτη μεγάλου μήκους ταινία του.\nΕΡΤ3: Το τηλεοπτικό πρόγραμμα της Δευτέρας 4/5/2015 Ραδιοφωνικό Πρόγραμμα Δευτέρας 4-5-15\nΣτην ΕΡΤ3 η γαλλο-ελληνική ταινία «Να μην Ζήσουμε σαν Δούλοι» του Γιάννη Γιουλούντα


"Εξαφανίζουν" τους κόκκινους οφειλέτες του νόμου Κατσέλη - Alpha1News\nHome / Οικονομία / "Εξαφανίζουν" τους κόκκινους οφειλέτες του νόμου Κατσέλη\n"Εξαφανίζουν" τους κόκκινους οφειλέτες του νόμου Κατσέλη\nΠριν από δύο περίπου μήνες είχε γίνει ξανά αναφορά σε επερχόμενες αλλαγές στο Νόμο Κατσέλη (αναθεωρημένος ν. Σταθάκη), οι οποίες στόχο έχουν να πετάξουν εκτός ρύθμισης τους -σύμφωνα με τις τράπεζες- στρατηγικούς κακοπληρωτές.\nΈτσι, σύμφωνα με νέες πληροφορίες, στο τραπέζι της Τρόικας μπαίνουν, στις 15 Μαΐου, οι αλλαγές στο νόμο αλλά και κάποιες βελτιωτικές ρυθμίσεις στον εξωδικαστικό μηχανισμό ο οποίος έως τώρα έχει αποδειχτεί σε απόλυτο κυβερνητικό φιάσκο.\nΠρόκειται για τα τραπεζικά προαπαιτούμενα της τέταρτης αξιολόγησης, στα οποία, μαζί με τους ηλεκτρονικούς πλειστηριασμούς που ψηφίστηκαν με την τρίτη αξιολόγηση του προγράμματος, θα στηριχθεί η εφεξής δραστικότερη μείωση των «κόκκινων» δανείων. Μάλιστα, μετά την ψήφιση των αλλαγών/βελτιώσεων στους δύο νόμους, οι τράπεζες θα προχωρήσουν σε συντονισμένες κινήσεις.\nΤο σχέδιο προβλέπει τη δημιουργία «κοινού μετώπου» των τραπεζών έναντι των οφειλετών αυτών, στους οποίους θα απευθυνθούν με ενιαίες αντιπροτάσεις για την παραίτησή τους από τον νόμο.\nΕιδικότερα, ο νόμος θα λειτουργεί εφεξής με αυστηρό μηχανισμό screening όλων των αιτούντων την υπαγωγή τους σε αυτόν και την προστασία της πρώτης κατοικίας (αυτή ισχύει μέχρι τις 31/12/2018).\n"Εξαφανίζουν" τους κόκκινους οφειλέτες του νόμου Κατσέλη Reviewed by ΔΗΜΗΤΡΗΣ ΒΟΥΚΙΑΣ on 1.5.18 Rating: 5


2019 Η.Π.Α.: Με Διαμεσολάβηση επιλύθηκε διαφορά που προέκυψε από έκρηξη σε εργοστάσιο, με αποτέλεσμα το θάνατο και τραυματισμό πολιτών – Opemed\nΑρχική/Νέα/Best Practices/2019 Η.Π.Α.: Με Διαμεσολάβηση επιλύθηκε διαφορά που προέκυψε από έκρηξη σε εργοστάσιο, με αποτέλεσμα το θάνατο και τραυματισμό πολιτών\nΤον Απρίλιο 2017 εξερράγη ο καυστήρας ενός εργοστασίου, παραγωγής κουτιών της εταιρίας Loy Lange στην πόλη St. Louis. Το αποτέλεσμα της έκρηξης ήταν να εκτοξευθούν τα κομμάτια του καυστήρα από τη στέγη του εργοστασίου και να καταλήξουν σε διπλανά κτίρια. Το συνολικό βάρος των συντριμμιών υπολογίζεται σε παραπάνω από 900 κιλά. Το μέγεθος τους ήταν όσο περίπου το φορτίο ενός φορτηγού.\nΤα αποτελέσματα από την έκρηξη ήταν ο θάνατος ενός υπαλλήλου του εργοστασίου καθώς και τριών υπαλλήλων της διπλανής επιχείρησης από μέρη του καυστήρα τα οποία κατέληξαν εκεί. Από την πτώση μίας σωλήνωσης του καυστήρα υπέστη υλικές ζημιές ένα γειτονικό κτίριο, χωρίς ευτυχώς να προκληθούν εκεί τραυματισμοί\nΑπό το παραπάνω ατύχημα, όπως ήταν φυσικό γεννήθηκαν πολλές αξιώσεις κατά της εταιρίας. Οι δικηγόροι των θυμάτων υποστήριξαν ότι η εταιρία είχε πλημμελώς συντηρήσει τις εγκαταστάσεις της, με αποτέλεσμα το τραγικό συμβάν. Η διαφορά δεν πρόλαβε να εισαχθεί στο δικαστήριο καθώς επιλύθηκε με Διαμεσολάβηση. Στη διαδικασία, η οποία έλαβε χώρα και ολοκληρώθηκε τον Ιούνιο 2019, συμμετείχαν οι συγγενείς των θυμάτων και όσοι υπέστησαν υλικές φθορές.\nΤο συνολικό ποσό της αποζημίωσης που συμφωνήθηκε να καταβάλει η εταιρία ήταν αυτό των 47 εκατομμυρίων δολαρίων.


zouglapress: ΑΡΤΙΑ ΕΚΤΕΛΕΣΗ ΑΠΟ ΤΟΝ ΓΟΥΕΜΠΕΡ & ΚΑΝΟΝΙΚΗ ΕΚΤΕΛΕΣΗ ΑΠΟ ΤΑ... ΕΥΡΩ-ΠΕΗ\nΑΡΤΙΑ ΕΚΤΕΛΕΣΗ ΑΠΟ ΤΟΝ ΓΟΥΕΜΠΕΡ & ΚΑΝΟΝΙΚΗ ΕΚΤΕΛΕΣΗ ΑΠΟ ΤΑ... ΕΥΡΩ-ΠΕΗ\nΕδώ τους τίμησε με την συμμετοχή του ολόκληρος Άντριου Λόιντ Γουέμπερ και αυτοί το... εκτίμησαν αναλόγως. Ένα άρτιο, όσο και εκπληκτικό, κομμάτι σαν το αποψινό εγγλέζικο, οι..ΕυρωΠΕΟΙ του Αζερμπαϊτζάν...\nτης Μολδαβίας, της Βουλγαρίας, της Τουρκίας και του λοιπού "πολιτισμένου" ευρωπαϊκού συναπαντήματος, το ξαπόστειλαν στην 4η - 5η θέση.\nΌχι ότι οι άλλοι, οι πιο πολιτισμένοι, είναι καλύτεροι, αλλά, ρε παιδί μου, δεν μπορεί να κοπεί αυτή η παπάρα με τα τελεβόουτινγκς και τις δήθεν ειδικές επιτροπές και να συσταθεί ΜΙΑ ΕΠΙΤΡΟΠΗ από ειδικούς (όπως στο κινηματογραφικό των Καννών, για παράδειγμα) και να βγάζει αυτή τον νικητή; Υπάρχουν σαφή κριτήρια που μπορεί να τα κατανοήσει και να τα αξιολογήσει ένα εξασκημένο και έμπειρο αυτί και μάτι.\nΈλεος πια!!! ΥΓ: Για τα Μαγγιράκια τα είπαμε πριν τον τελικό. Λίγες... έως ελάχιστες οι τύπισες!!\nΑναρτήθηκε από zouglapress στις 3:24 μ.μ.


Αποκλεισμένη από την αστυνομία η πλατεία Ταξίμ -... - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 16 Ιουνίου 2013, 12:29 / Ανανεώθηκε 16 Ιουνίου 2013, 12:33 Αποκλεισμένη από την αστυνομία η πλατεία Ταξίμ - Πληροφορίες για νεκρό\nΒίαιη επέμβαση της αστυνομίας πραγματοποιήθηκε αργά τη νύχτα στην πλατεία Ταξίμ και στο πάρκο Γκεζί της Κωνσταντινούπολης με σκοπό να απομακρύνει τους συγκεντρωμένους. Aυτή την ώρα η πλατεία είναι περικυκλωμένη από αστυνομικές δυνάμεις, ώστε να απομακρυνθούν οι διαδηλωτές.\nΟι δυνάμεις ασφαλείας χρησιμοποίησαν χημικά και αντλίες νερού ενώ σύμφωνα με τις πρώτες ανταποκρίσεις των διεθνών πρακτορείων δεκάδες είναι οι τραυματίες. Ανεπιβεβαίωτες πληροφορίες κάνουν λόγο για ένα νεκρό.\nΟι δυνάμεις απέκλεισαν όλους τους δρόμους που οδηγούν στην πλατεία Ταξίμ, ενώ σύμφωνα με τα διεθνή μέσα αστυνομικές δυνάμεις απομάκρυναν τις σκηνές που είχαν στήσει οι διαδηλωτές.\nΤις τελευταίες ώρες κυκλοφορεί βίντεο όπου φαίνεται αύρα της αστυνομίας να παρασέρνει διαδηλωτή και παρά το γεγονός ότι δεκάδες άνθρωποι προσπαθούν να τον απεγλωβίσουν, η υδροφόρα συνεχίζει κανονικά την πορεία της. Η αστυνομία έπειτα από δύο περίπου ώρες διέλυσε την κατάληψη στο πάρκο Γκεζί, ωστόσο νέο κάλεσμα για τις 4 το απόγευμα της Κυριακής απήυθηναν οι οργανώσεις ενώ οι διοργανωτές καλούν τον κόσμο με σύνθημα « Ας γίνουμε ένα εκατομμύριο». Νωρίτερα τελεσίγραφο προς τους συγκεντρωμένους στην πλατεία Ταξίμ της Κωνσταντινούπολης είχε απευθύνει ο πρωθυπουργός της Τουρκία Ρετζέπ Ταγίπ Ερντογάν καλώντας τους να εγκαταλείψουν τον χώρο εντός 24 ωρών. “Αν η πλατεία δεν εκκενωθεί οι δυνάμεις ασφαλείας της χώρας ξέρουν τον τρόπο να την εκκενώσουν” υπογράμμισε χαρακτηριστικά ο Ρετζέπ Ταγίπ Ερντογάν. Οι διαδηλωτές έχουν αποφασίσει να παραμείνουν στις θέσεις τους παρά την υπόσχεση του πρωθυπουργού να “παγώσουν” ο όποιες ενέργειες στο πάρκο Γκεζί μέχρι την ετυμηγορία του Δικαστηρίου. Το κυβερνών κόμμα AKP είχε προαναγγείλει πως αυτό το Σαββατοκύριακο θα διοργάνωνε συγκεντρώσεις με σκοπό να βγάλει στο δρόμο τη λεγόμενη “¨σιωπηρή πλειοψηφία” η οποία σύμφωνα με στελέχη της κυβέρνησης υποστηρίζουν τις ενέργειες του Ερντογάν.\nΟ Τούρκος πρωθυπουργός σε ομιλία του υποστήριξε πως σε όλες τις γωνιές του χώρας εκατομμύρια Τούρκοι προσεύχονται για την κυβέρνησή του, κάνοντας λόγο για “σχέδιο συνωμοσίας” και “παγίδα” που έστησαν ομάδες τις οποίες δεν καθόρισε, οι οποίες είχαν σκοπό να πλήξουν τη σταθερότητα στη χώρα. Τουρκία: Απεργούν τα συνδικάτα\nΑντιδράσεις από τα εργατικά συνδικάτα, που αποφάσισαν 24ωρη απεργία. Συγκεκριμένα, το KESK, το μεγαλύτερο συνδικάτο των εργαζομένων στο δημόσιο τομέα ανακοίνωσε απεργία για αύριο, Δευτέρα. Παράλληλα, το συνδικάτο DISK συνεδριάζει σήμερα προκειμένου να αποφασίσει για τη συμμετοχή του στην απεργία.


Μέσα από το στόμα, χωρίς τομές και αντιαισθητικά σημάδια στον λαιμό, μπορεί να γίνεται πλέον η αφαίρεση του θυρεοειδούς. Τα αποτελέσματα της νέας μεθόδου (διαστοματική ενδοσκοπική θυρεοειδεκτομή)\nπαρουσιάστηκαν στο 1ο Διεθνές Workshop που πραγματοποιήθηκε στις 9 Φεβρουαρίου στο EGE UNIVERSITY στην Σμύρνη της Τουρκίας.\n«Η οποιαδήποτε παρατήρηση των παραπάνω συμπτωμάτων θα πρέπει να μας οδηγήσει άμεσα στον εξειδικευμένο χειρουργό θυρεοειδούς, ο οποίος θα αξιολογήσει την κατάσταση και θα μας συστήσει περαιτέρω έλεγχο αν κρίνει ότι είναι αναγκαίο» καταλήγει ο κ Αρτόπουλος. Ο καρκίνος του θυρεοειδούς είναι συχνότερος σε ανθρώπους με ιστορικό έκθεσης σε ακτινοβολία, σε εκείνους με οικογενειακό ιστορικό και σ' αυτούς που είναι μεγαλύτεροι από 40 χρόνων. Παρόλα αυτά, στους περισσοτέρους ασθενείς, αναπτύσσεται ο καρκίνος χωρίς εμφανή αιτιολογία. Οι χειρουργοί αναλύοντας τα επιστημονικά δεδομένα συμφωνούν ότι αν ο καρκίνος του θυρεοειδούς διαγνωστεί και χειρουργηθεί έγκαιρα είναι ιάσιμος σε πολύ μεγάλο ποσοστό, που ξεπερνά το 95%.